5 Jan 2012 - analitika\nCrnogorski elektroprenosni sistem (CGES) nastaviće sa pripremnim aktivnostima za izgradnju trafostanice u Lastvi Grbaljskoj i dalekovoda od Lastve do Čeva, kako bi se stekli potrebni preduslovi za puštanje podmorskog kabla između Crne Gore i Italije do početka 2015. godine. Izvršni direktor CGES-a, Ljubo Knežević, rekao je agenciji Mina biznis da su u prošloj godini realizovane sve predviđene aktivnosti na projektu podmorskog povezivanja Crne Gore i Italije. - U toku su pregovori sa međunarodnim finansijskim institucijama, čije veliko interesovanje za doprinos projektu ukazuje na njegov izuzetno visok potencijal - kazao je Knežević.\nPrema dosadašnjim rezultatima, kako je naveo, projekat se razvija u skladu sa terminskim planom, a problemi na koje se nailazi su očekivani i za sada rešivi.\nKnežević je dodao da će fokus skoro svih službi i u ovoj godini biti usmeren na nastavak pripremnih aktivnosti za izgradnju trafostanice u Lastvi Grbaljskoj i dalekovoda od Lastve do Čeva, kako bi se stekli potrebni preduslovi za puštanje podmorskog kabla do početka 2015. godine.\nCGES je, prema njegovim rečima, aktivno učestvovao u procesu pripreme Detaljnog prostornog plana koji je donesen u julu za potrebe projekta podmorskog kabla.\n- Kompanija je uz pomoć bespovratnih fondova Evropske komisije pratila i proces izrade studija izvodljivosti i procene uticaja na životnu sredinu i društvo, za dalekovod 400kV Lastva - Pljevlja, koje je izradila međunarodna konsultantska grupa WYG- rekao je Knežević.\nOn je naveo da je u toku revizija idejnog projekta trafostanice u Lastvi Grbaljskoj, kao i konačnih pozicija stubova dalekovoda Lastva - Pljevlja.\n- Tenderi za nabavku dela opreme za dalekovod, kao i za dva transformatora u Lastvi, procenjene vrednosti od pet miliona evra, objavljeni su u novembru i s nestrpljenjem očekujemo otvaranje ponuda - saopštio je Knežević.\nTendersku dokumentaciju, kako je kazao, otkupili su najveći međunarodni isporučioci.\nKnežević je saopštio da je kompanija, nastavljajući sprovođenje strateških ciljeva, tokom prošle godine uspela da održi pozitivan poslovni rezultat.\n- Osim pozitivnog poslovnog rezultata, koji se pre zvaničnog završnog računa procjenjuje na oko četiri miliona evra profita, posebno smo ponosni na nivo realizovanih infrastrukturnih projekata - kazao je on.\nTokom prošle godine pušteno je u rad nekoliko važnih infrastrukturnih objekata. Međudržavnim dalekovodom 400kV naponskog nivoa između Podgorice i Tirane, višestruko je povećana sigurnost rada crnogorskog i albanskog elektroenergetskog sistema i omogućena bolja povezanost regionalnih tržišta električne energije.\n- Prvi značajniji finansijski efekti realizacije tog projekta već su ugovoreni za narednu godinu, pa će prihod po osnovu upravljanja zagušenjima na ovom prekograničnom pravcu samo po tom osnovu porasti sa dosadašnjih jedan do 1,5 miliona na oko 2,5 miliona evra, za deo dodeljen godišnjim ugovorom - objasnio je Knežević.\nOn je kazao da to značajno pomaže likvidnost kompanije, ali se ne odražava na konačni profit, već se u konačnom koristi za smanjenje tarifa za korišćene prenosne mreže za krajnje potrošače u Crnoj Gori.\nCGES je prema rečima Kneževića, bitno unapredio i pouzdanost rada interne prenosne mreže u Crnoj Gori. Završena je rekonstrukcija trafostanice u Andrijevici, kao i radovi na zameni transformatora u Tivtu sa novim trostruko veće snage.\nKnežević je komentarišući nove metodologije Regulatorne agencije za energetiku (RAE) za utvrđivanje dozvoljenih prihoda, saopštio da se regulator našao pred velikim izazovom a to je da obezbedi uslove za normalan rad i razvoj elektroenergetskog sistema, a da pritom ne ugrozi budžet krajnjeg potrošača, ionako uzdrman opštom krizom.\nCGES je učestvovao u javnoj raspravi i dao sugestije kada je u pitanju metodologija za utvrđivanje tarifa za prenos električne energije.\n- Nacrt tog veoma važnog dokumenta ilustruje želju RAE da kroz višegodišnje metodologije stvori stabilan okvir u kojem bi regulisani energetski subjekti tražili optimalan način poslovanja, što je dobro i za njih i za krajnje potrošače, za koje bi ovaj pristup trebalo da obezbedi manju kolebljivost cena električne energije - smatra Knežević.\nOn je dodao da je uvođenje faktora efikasnosti izazov kojem će CGES pokušati što uspešnije da izađe u susret, a od nove formule za obračun stope povrata na investicije Knežević očekuje stimulans za dalji neophodan razvoj prenosne mreže.\nCentralna aktivnost CGES-a u celom narednom petogodištu je realizacija projekta podmorskog povezivanja Crne Gore i Italije, ali to, kako kaže Knežević, ne znači da će rad na daljem razvoju, održavanju i upravljanju elektroenergetskim sistemom Crne Gore biti zapostavljen.\n-Već početkom naredne godine Nacionalni dispečerski centar pustiće u rad novi sistem nadzora, koji će obuhvatiti najznačajnije podatke iz elektroenergetskih sistema Bosne i Hercegovine, Srbije i Albanije - rekao je on.\nOsim toga u saradnji sa Evropskim udruženjem operatora prenosne mreže (ENTSO-E), čiji je CGES član, radi se na implementaciji sistema ranog upozoravanja od poremećaja koji će obuhvatiti sve 34 zemlje članice. Knežević je najavio da će se tokom ove godine nastaviti i radovi na rekonstrukciji trafostanice u Mojkovcu, kao i izgradnji nove u Kotoru.\n- CGES će takođe učestvovati i u realizaciji priključenja dve farme vetrenjača na prenosnu mrežu – Krnovo i Možura. Očekujemo i realizaciju treće faze izgradnje savremene telekomunikacione infrastrukture – optičkih vlakna na dalekovodima elektroprenosne mreže, pa pripremamo i oprezan ulazak na crnogorsko tržište telekomunikacija - zaključio je Knežević.


► Ekonomisti: Povećanje penzija bez unapred utvrđenih pravila samo u afričkim\nPredložena izmena Zakona o penzijskom i invalidskom osiguranju kojom se predviđa da Vlada Srbije, bez unapred jasno definisanih pravila, povećava primanja najstarijih, zavisno od mogućnosti zemlje je neuobičajeno rešenje, koje se primenjuje uglavnom u najnerazvijenijim afričkim zemljama, ocenili su danas ekonomisti za agenciju Beta.\nOn je dodao da pravila za određivanje penzije ne postoje samo u Litvaniji, Irskoj i najnerazvijenijim afričkim zemljama već se utvrđuju ad hok, zavisno od potreba trenutka.\nManipulacije povećanjem penzija moguće su, prema njegovim rečima, uoči izbora ili u određenim osetljivim političkim trenucima.\n"Određivanje penzija bez unapred utvrđenih pravila otvara mogućnost za grešku da se penzije povećaju u vreme privredne ekspanzije, a da kada se pojavi kriza država ne može da ih isplati u tom iznosu", rekao je Arsić.\nNajbolje rešenje je, kako je rekao, da se penzije obračunavaju prema rastu cena, jer se tako čuvaju od obezvređivanja, i rastu plata, jer na taj način i "penzioneri učestvuju u plodovima napretka društva".\nDodao je da je najprihvatljiviji model da primanja najstarije populacije rastu brže od rasta cena, a sporije od rasta zarada i da se usklađuju jednom godišnje jer je inflacija niska i stabilna u odnosu na raniji period kada su primanja penzionera, zbog visoke inflcije, usklađivana dva puta godišnje.\n"Usklađivanje penzija sa rastom BDP može da bude strateški okvir za odrđivanje primanja penzionera, ali u uređenim zemljama je jasno utvrđen način indeksiranja, u skladu sa rastom zarada i troškova života", rekla je Matković.


Novi predsednik Ogranka Advokatske komore Vojvodine u Subotici | Kolega\nAdvokati nezadovoljni položajem: Živimo od stranaka, a stranke nemaju novca\nNovi predsednik Ogranka Advokatske komore Vojvodine u Subotici\nZbog isteka mandata prvog saziva Skupštine Ogranka Advokatske komore Vojvodine u Subotici, formiranom 2013. godine, održani su izbori i za novog predsednika Ogranka AKVS izabran je advokat Martin Bačić, dok je novi potpredsednik advokat Dušan Nikolić.\nIzbornoj sednici Skupštine AKVS, održanoj 10. februara, prisustvovalo je 22 advokata, a članovi Izborne komisije bili su Dora Sabo Lalić, predsednica, i Olga Radičević Vidaković Hadnađ i Filip Krstić, članovi.\nU izveštaju Izborne komisije se navodi da je Martin Bačić dobio 20 glasova, Dragan Dašić dva, dok za kandidata Miodraga Batinića niko nije glasao.\nAdvokati su glasanjem izabrali i sedam članova Izvršnog odbora Ogranka AKV u Subotici i u novom mandatu, naredne tri godine, članovi će biti advokati Joža Laslo, Magdolna Sabo Čajkaš, Nenad Vuletić, Čaba Nađ, Mirjana Vojnić, Milica Dojić i Andrea Vilagoš Marijić.\nIzbori u subotičkom Ogranku AKV prošli su bez nepravilnosti i Izborna komisija nije primila nijednu primedbu na rad ili rezultate, a prema rečima nekadašnje predsednice Magdolne Sabo Čajkaš, protekli mandat nije bio nimalo lak, a obeležili su ga protesti advokata.\n- Imala sam težak period jer je za vreme mog trogodišnjeg mandata bilo obustave rada advokata. Organizovali smo odlaske na proteste u Novi Sad i Beograd što je značilo da treba obavestiti i okupiti skoro 200 advokata koji pripadaju Ogranku AKV u Subotici koji obuhvata Severnobački okrug, dakle osim advokata iz Subotice, tu su i kolege iz Sente, Ade, Mola, Bačke Topole i okolnih mesta. Osim toga, u Subotici je održan kraj protesta kada su nam gosti bili i predstavnici Advokatske komore Srbije i svih drugih advokatskih komora – izjavila je za „Kolegu“ Magdolna Sabo Čajkaš, advokatica.\nPre osnivanja subotičkog Ogranka AKV u Subotici je postojala samo osnovna organizacija, a formiranjem ogranka formirano je i nekoliko komisija među kojima je i Komisija za praćenje angažovanja advokata po službenoj dužnosti, Komisija za međunarodnu saradnju, zatim za usavršavanje advokata i mlade advokate koji aktivno rade, objasnila je Sabo Čajkaš.\n- U istom periodu, za više od tri godine, bilo je izmena mnogih zakona zbog čega smo organizovali razna predavanja. Pozivali smo stručnjake koji su nam ukazivali na te novosti u zakonima i olakšali su nam praktičnu primenu – kaže Magdolna Sabo Čajkaš.\nNa pitanje kako ocenjuje položaj advokata u Srbiji rekla je da su advokati u celoj zemlji u izuzetno teškom položaju.\n- Mi živimo od stranaka, a stranke nemaju novca. Takse su visoke i drastično je smanjen broj parničnih predmeta u sudovima i sve to osećamo upravo na svojim leđima – zaključila je advokatica Magdolna Sabo Čajkaš.


Boje kojima nećete moći da ODOLITE u ovom prelaznom periodu - WANNABE MAGAZINE\nPrelazak iz letnjeg u jesenji period, a samim tim i promena temperatura koje variraju iz dana u dan, svake godine donesu nam neke novitete, naročito kada govorimo o modi i odevanju. Tako će biti i ove godine, pa ćemo sa promenom vremena i temperature nositi stajliš kapute, šik jakne, a s vremena na vreme i vibrantne letnje boje i letnju garderobu. Ovaj prelazni period doneo nam je novitete i kada je o bojama koje ćemo nositi reč, pa evo prilike da saznate koje su to boje kojima ni vi nećete odoleti, a koje možete, i čak je poželjno, nositi na prelazu leta u jesen.\nUkoliko i vi spadate u grupu devojaka koje vole neutralne tonove, onda ste do sada za sebe sigurno nabavile nekoliko odevnih komada svetlo braon boje. Reč je o neutralnoj nijansi koja je idealna za kombinovanje sa ma kojom drugom svetlijom ili tamnijom nijansom. Ona je pravi spas i ukoliko ove jeseni želite da nosite jarke letnje boje sa jesenjom garderobom.\nDevojke koje i u jesenjem periodu vole da nose vesele i svetle boje, a da pritom ne preteraju i ne izađu iz pravog jesenjeg duha u svom odevanju, treba da se odlučuju upravo za boju senfa. Ona je jarka, vesela, pomalo letnja, a ipak boja koja će se savršeno uklopiti u vaše jesenje odevanje.


27.07.2017 u 15:58\nVlada je izdvojila dodatnih 100 miliona dinara kako bi se obezbedilo još 20 hiljada vaučera za odmor, kaže za Tanjug ministar trgovine, turizma i telekomunikacija Rasim Ljajić. „Akcija je produžena do 15. oktobra jer će do 15. avgusta, prethodno obezbeđena količina vaučera biti podeljena”, kaže Ljajić. Objašnjava da je do sada izdato 73.000 vaučera, a najveći deo korisnika pre svega ide u Prolom Banju, Lukovsku, Banju Koviljaču i Soko banju. Da bi, kako kaže, Srbija privukla veći broj inostranih turista, Srbija mora da poveća ekonomski standard države i poboljša turištičku ponudu u banjama. Najviše zahteva za vaučere uputili su penzioneri (61 odsto), oko 30 odsto zaposleni čija primanja ne prelaze 60.000 dinara, 7,9 odsto su nezaposleni, a 71 prijava stigla je od je od\n04.06.2017 u 11:20\nLjajić i Hu otvorili poslovnu konferenciju u Kini\nBEOGRAD/SIJAN - Ministar trgovine, turizma i telekomunikacija Rasim Ljajić i guverner kineske provincije Šansi Hu Heping otvorili su danas poslovnu konferenciju „Srbija-Kina, investicije, trgovina i turizam”, koja se održava drugog dana Međunarodnog sajma „Put svile 2017.” u Sijanu, u Kini. Na konferenciji je ocenjeno da je Srbija je u prva četiri meseca ove godine zabeležila porast od 260 odsto dolazaka turista iz Kine zbog dobro osmišljene kampanje za promociju turizma na kineskom tržištu, saopštilo je Ministarstvo trgovine, turizma i telekomunikacija. Na poslovnom forumu susrelo se više od 100 privrednika iz provincije Šansi i 20 kompanija iz Srbije, uglavnom iz oblasti poljoprivrede, prehrambene industrije i turizma. Glavne teme poslovne konferencije bile su unapređenje\n28.05.2017 u 13:12\nLjajić: Rehabilitacija Kalabića senka nad našom borbom protiv fašizma\nPredsednik Socijaldemokratske partije Srbije Rasim Ljajić najavio je da će poslanička grupa SDPS u Narodnoj skupštini pokrenuti inicijativu za usvajanje Deklaracije o afirmaciji antifašizma i sprečavanju revizije istorije ocenjujući da rehabilitacija Nikole Kalabića baca senku na veliku žrtvu koju je naša zemlja podnela u borbi protiv fašizma. Ljajić je u saopštenju naveo da je donošenje ovakve deklaracije neophodno nakon rehabilitacije četničkog komandanta i saradnika okupatora Nikole Kalabića pred Višim sudom u Valjevu. On smatra da takva odluka „predstavlja klasičan pokušaj revizije nespornih istorijskih činjenica i „baca senku na veliku žrtvu koju je naša zemlja podnela u borbi protiv nacizma i fašizma”. „U posleratnoj Evropi dogodilo se važno pomirenje nekada zaraćenih strana, ali uz\n23.05.2017 u 08:52\nLjajić: Najvažnije da buduća vlada funkcioniše kao tim\nPotpredsednik vlade Rasim Ljajić kaže da je najvažnije da buduća Vlada Srbije funkcioniše kao tim i da ispuni ono što je zacrtala - približavanje zemlje EU, ali i rešavanje ekonomskih problema. Upitan koja je po njemu najbolja opcija od tri koje je pomenuo premijer Aleksandar Vučić da budući premijer bude iz redova SNS, lider socijalista Ivica Dačić ili nestrančka ličnost, on je rekao da ne postoje nikakve garancije koja je opcija najbolja. On je naglasio da je najvažnije da vlada funkcioniše kao tim i da se uhvati u koštac sa svim problemima sa kojima se zemlja suočava. „Jedino rešavanje konkretnih problema ljudi može da bude najbolja brana prema populizmu za koji vidimo da dominira društveno-političkom scenom i da tom populizmu moramo da se odupremo konkretnim akcijama i rezultatima koje\n28.04.2017 u 12:22\nLjajić: Tragično što više niko ne pominje žrtve\nPotpredsednik Vlade Srbije Rasim Ljajić danas je ocenio da je odluka Apelacionog suda u francuskom gradu Kolmaru, kojom je odbijen zahtev Srbije za izručenje Ramuša Haradinaja, politički motivisana i naveo da „Haradinaj nije oslobođen, bez obzira koliko slavili u Prištini”. „Ono što je najtragičnije je da niko više ne pominje žrtve niti porodice žrtava. Čak u odluci suda u Hagu, koji je oslobodio Haradinaja, izričito stoji da je nesumnjivo utvrđeno da su zločini počinjeni, problem je samo što nisu imali dokaze koji bi doveli Haradinaja u vezu sa zločinama”, rekao je Ljajić za TV N1. Kako je naveo optužnica ostaje na snazi, da javni tužilac u Francuskoj ima rok od pet dana da uloži žalbu, ali je i podsetio i da je prilikom hapšenja Haradinaja rekao da ne treba očekivati previše i da su\n01.04.2017 u 18:30\nU aprilu predstavništvo sa BiH u Turskoj\nZajedničko predstavništvo Srbije i Bosne i Hercegovine u Istanbulu konačno bi trebalo da počne sa radom tokom aprila, najavljuje za „Politiku” Rasim Ljajić, ministar trgovine, turizma i telekomunikacija. Memorandum o osnivanju predstavništva, podsetimo, potpisan je u oktobru prošle godine, prostor je odavno obezbeđen i presečena crvena vrpca, ali ono do sada nije zaživelo.\n25.03.2017 u 10:08\nLjajić: Ove nedelje sastanak sa rukovodstvom „Agrokora”\nMinistar trgovine, turizma i telekomunikacija Rasim Ljajić najavio je danas da će naredne sedmice održati sastanak srpskih državnih zvaničnika sa rukovodstvom „Agrokorovih” firmi u Srbiji, ističući da je i za nas važno da ta hrvatska firma stabilizuje svoje poslovanje. Povodom krize u toj najvećoj hrvatskoj firmi, ministar je na RTS rekao da za sada nema posledica po zaposlene, ali ni za dobavljače u Srbiji. „Pratimo situaciju iako su nas uveravali da u Srbiji nisu imali problema. Važno je da Agrokor stabilizuje svoje poslovanje i svaki ulazak svežeg kapitala, kao i svaki znak oporavka koristan je i za nas”, rekao je Ljajić. Agrokor zapošljava ukupno 60.000 radnika, od toga u Srbiji više od 11.000, a Ljajić navodi hrvatska vlada najavljuje novi zakon koji će pomoći\n17.03.2017 u 10:31\nLjajić: Sporazum o carinskoj uniji imao bi veliki značaj\nSporazum o carinskoj uniji između država regiona imao bi nesumnjivo veoma veliki značaj, izjavio je danas potpredsednik vlade i ministar trgovine Rasim Ljajić, precizirajući da bi to pre svega značilo slobodan protok ljudi, veće investicije i veću zaposlenost. Gostujući na Pink tv, Ljajić je objasnio da bi, uz uvažavanje profesionalnih kriterijuma, to praktično značilo da bi poslovni ljudi mogli da rade u bilo kojoj zemlji regiona bez raznih peripetija koje sada imaju. Ministar kaže i da bi to apsolutno značilo povećanje zaposlenosti, jer bi došlo do povećane mobilnosti radne snage. „To automatski znači veće investicije, veće investicije povlače zaposlenost. Za velike kompanije mi smo pojedinačno isuviše mala tržišta. Oni će radije doći na tržište sa 20 miliona ljudi, pre nego na\n22.01.2017 u 16:21\nLjajić: Zajednički kandidat pobeđuje u prvom krugu\nMinistar Rasim Ljajić smatra da je u ovom trenutku najbolje da vladajuća koalicija ima jednog kandidata na predsedničkim izborima i dodao da bi cilj trebalo da bude pobeda zajedničkog kandidata već u prvom krugu. „U ovom trenutku je realnije da koalicija ima jednog kandidata i mi ćemo ga podržati. Na SNS-u je da se odrede kandidati, a ako to bude zajednički kandidat vladajuće većine, mi ćemo u toj kampanji učestvovati i truditi se da pobedi”, rekao je za N1 Ljajić, koji je i lider Socijaldemokratske partije Srbije. On smatra da bi, kako je ocenio, „pored dva relativno jaka kandidata, Vuka Jeremića i Saše Jankovića”, odlazak u drugi krug mogao da znači „potpunu mobilizaciju na opozicionoj političkoj sceni”. „Naš cilj treba da bude pobeda u prvom krugu, a da bi se to dogodilo svi\n18.03.2019 u 22:40\nRusija priznala Makedoniju pod novim ustavnim imenom


Katalonci na ulicama Barselone, traže formiranje regionalne vlade\nRTS\t12.03.2018 14:43\nViše hiljada Katalonaca okupilo se u Barseloni tražeći od regionalnog parlamenta da formira vladu koja će nastaviti secesionističke težnje Katalonije.\nPredsednik katalonskog parlamenta Rodžer Torent odložio je do daljeg sednicu najavljenu za sutra na kojoj je Žordi Sančes trebalo da bude izabran za predsednika regionalne vlade.\nMarš je organizovala vodeća proindependistička grupa Katalonska nacionalna skupština pod sloganom "Republika sada!", prenosi AP.\n"Danas smo izašli na ulice kao građani da tražimo da republika za koju smo glasali u oktobru nastavi napred", rekao je organizator skupa Agusti Alkobero.\nKatalonski lideri bezuspešno su proglasili nezavisnost od Španije u oktobru kršeći španski ustav. Posle izbora u decembru koje je raspisao Madrid, separatističke stranke zadržale su tesnu većinu u katalonskom parlamentu, ali ne uspevaju da formiraju vladu.\nAnkete pokazuju da su Katalonci podeljeni po pitanju nezavisnosti.\nRanije danas predsednik katalonskog parlamenta Rodžer Torent odložio je do daljeg sednicu najavljenu za ponedeljak na kojoj je Žordi Sančes trebalo da bude izabran za predsednika regionalne vlade.\nTorent je doneo odluku nakon što je u petak španski istražni sudija odbio da pusti iz pritvora 53-godišnjeg Sančesa, optuženog za pobunu protiv Španije, neposlušnost i učestvovanje u organizovanju referenduma suprotnog ustavu.\nHina navodi da se time nastavlja politička neizvesnost u pokrajini kojom nakon proglašenja nezavisnosti direktno upravlja vlada u Madridu.\nSančesova politička platforma Zajedno za Kataloniju obratila se Evropskom sudu za ljudska prava u Strazburu, pa dok se sud ne izjasni, neće biti sednice u katalonskom parlamentu oko izbora novog predsednika.


Malešević: Neprihvatljiv “bosanski jezik” | Banjaluka.net\nMinistar prosvjete i kulture Republike Srpske Dane Malešević rekao je da će problem izučavanja “bosanskog jezika” biti rješavan nakon što Ustavni sud BiH ocijeni da li je ustavan opisni naziv “jezik bošnjačkog naroda” u Ustavu Srpske.\n-Mislim da davanje opisnog naziva jeziku nije neustavno, ali vidjećemo reakciju suda. Ne prihvatamo da se jezik u školama zove `bosanski` jer je u Ustavu Republike Srpske drugačije- rekao je Malešević.\nOn je ocijenio za današnji “Euroblic” da je ovo pitanje trebalo da rješavaju stručnjaci, a ne politika.\nMalešević je rekao da je grupa nacionalnih predmeta u Federaciji BiH /FBiH/ primijenjena samo u Bosanskom Grahovu i da u drugim sredinama ima problema.\n-U nekim sredinama u FBiH uopšte nema govora o primjeni nacionalne grupe predmeta pod izgovorom da nema dovoljan broj djece u odjeljenjima. Istovremeno, to ne predstavlja problem da se u Srpskoj zahtijeva uvođenje nacionalne grupe predmeta, iako u momentu uvođenja nije bilo dovoljno djece u obrazovnim ustanovama- dodao je Malašević.


Montenegro Airlines klizi u stečaj – PRIVREDNI PORTAL\nVlada MontenegroAirlinesu više ne može da daje državnu pomoć, a stanje u kompaniji je takvo da joj prijeti stečaj, kazao je Vijestima poslanik SDP-a i bivši ministar finansija Raško Konjević.\n“Stanje u nacionalnoj kompaniji, nažalost, je samo jedna slika u ukupnom kolažu stanja crnogorske ekonomije. Samo poreski dug od preko 12 miliona za doprinose pokazuje da je stanje kompanije zrelo za uvođenje stečaja jer je gubitak u poslovanju takav da će teško moći da se izvuče iz sadašnje krize“, kazao je Konjević.\nOn je naveo da su najveći problem dugovi prema zaposlenima, koji će ce osim eventualnog gubitka posla biti oštećeni za neplaćene doprinose iz više godina, kao i krediti Montenegro erlajnsa za koje je garancije dala Vlada. Iznos duga po osnovu tih kredita je 6,8 miliona eura.\n“Naravno zbog ovakve situacije građani će biti primorani i da plate višemilionske garancije koje su izdate za uzete kredite kod poslovnih banaka. Ponovo će se neodgovornost socijalizovati na sve građane koji će nakon Kombinata aluminijuma i Željezare sada plaćati i ovakvo poslovanje nacionalne aviokompanije“, naveo je Konjević.\nPrema njegovim riječima, državna pomoć koja je prije nekoliko godina data ovoj kompaniji nije adekvatno iskorišćena, a po pravilima Evropske unije i prema crnogorskom zakonodavstvu više im se pomoć ne može dodijeliti.\n“Time se situacija dodatno komplikuje a Montenegro Airlines je samo prvi u nizu problema u državnim kompanijama koje su dovedene u ovakvu situaciju. Zapanjujuće je ćutanje resornog ministra saobraćaja koji danima neprogovara o alarmantnoj situaciji u kompaniji“, naveo je Konjević.\nSadašnje stanje, kako je kazao, potvrđuje da će se tolerisanjem ogromnog poreskog duga najviše oštetiti zaposleni i da je pitanje ko će nadoknaditi neuplaćene doprinose za povezivanje radnog staža.\n“Ako ovakvo stanje u kompaniji nije mjera da neko konačno snosi odgovornost zbog lošeg vođenja onda ne znam šta treba da se desi da bi se konačno stvari pokrenule sa mrtve tačke. Da li nakon slučaja ‘Limenke’ i višemilionske štete, i sada stečaja koji prijeti nacionalnoj kompaniji, Vlada nema snage da utvrdi odgovornost resora koji je doveo firmu u ovakvu situaciju. Godinama smo slušali hvalu kako je stanje bolje. Izgleda da je sada perfektno firma klizi u stečaj, radnici na ulici bez plata i doprinosa, a resorni ministri i bivši i sadašnji se prave nevješti“, naveo je Konjević.\nTags: Montenegro Airlines, poreski dug, stečaj\nGuverner Žugić primio rukovodstvo Prve banke AD Podgorica Crnogorska ekonomija raste 3,1 odsto u 2017. godini


BiH dobija još jednu solarnu elektranu: Prihod oko pola miliona KM - Portal 072info\nBiH dobija još jednu solarnu elektranu: Prihod oko pola miliona KM\nPočetak realizacije ugovora očekuje se u drugom kvartalu 2022. godine, a početak komercijalnog rada SE Bileća, sa godišnjom proizvodnjom električne energije od 100 gigavat-sati sredinom 2023. godine.\n“Period projektovanja i izgradnje označava period za izradu tehničke dokumentacije, pribavljanje neophodnih dozvola, izgradnju, montažu opreme, ispitivanje i probni rad postrojenja do početka komercijalnog rada. Procijenjena ukupna vrijednost projekta je 43,5 miliona, eura dok se početak komercijalnog rada SE Bileća očekuje 2023. godine”, navodi se na njihovoj stanici.\n“Koncesionar će, u periodu trajanja koncesije, proizvedenu električnu energiju prodavati na tržištu, uključujući i pravo izvoza. Koncesionar će, u skladu sa ugovorom, nakon izgradnje solarne elektrane, u budžet RS plaćati koncesionu naknadu u iznosu od 0,0055 KM/KWh, od čega će 95 odsto biti usmjereno u budžet opštine Bileća”, rečeno je tada iz Ministarstva energetike i rudarstva RS.\nDodaju da je koncesionar prije potpisivanja koncesionog ugovora u budžet RS uplatio jednokratnu naknadu u iznosu od 700.000 KM.\nEFT je obavezan da plaća 5,5 maraka ili 2,8 eura po megavat-satu proizvedenom u svojoj prvoj solarnoj elektrani.\nPrethodni članakTragedija velikih razmjera: Autobus koji je išao na vjenčanje, sletio u rijeku\nSljedeći članakJe li štetno piti vodu koja je odstajala u čaši ili flaši preko noći ili čak…\nDva konzorcija ulažu 160 miliona eura u solarne elektrane u BiH


Španija poslala vojsku na granicu, stiže nekoliko hiljada migranata - Kosova.Info\nHome SRB-BIH-HR Španija poslala vojsku na granicu, stiže nekoliko hiljada migranata\nŠpanija poslala vojsku na granicu, stiže nekoliko hiljada migranata\nŠpanija je rasporedila vojnike u Ceutu da patroliraju granicom s Marokom nakon što je hiljade migranata zaplivalo iz ove sjevernoafričke enklavu, u onome što je premijer Pedro Sančez (Sanchez) nazvao ozbiljnom krizom za Španiju i Evropu.\nDeseci migranata su preplivavali ili se penjali uz stijene blizu plaže i činilo se da se udaljavaju od mjesta na kojem su stajale trupe. Stotine drugih potencijalnih migranata stajalo je na marokanskoj strani ograde koja odvaja špansku enklavu od Maroka.\nPritisak na Madrid\nVideozapisi podijeljeni online prikazuju migrante koji ranije ulaze u Ceutu, plivajući i prelazeći preko ograde, neometano od strane marokanskih vlasti.\nKako neki stručnjaci navode, Maroko koristi taktiku puštanja migranata u Ceutu kao instrument pritiska na Madrid, navodi Reuters.\nTo se događa zbog apsolutne pasivnosti marokanskih vlasti – rekao je regionalni čelnik Ceute Juan Hose Vivas (Jose) za TV 24H, dodajući da je situacija haotična i da je sada nemoguće reći koliko je migranata ušlo.\nOvo nadilazi migraciju, govorimo o teritorijalnom integritetu, suverenitetu i granicama Španije – kazao je on.\nPrebačeni na stadion\nŠpanski ministar unutrašnjih poslova Fernando Grande Marlaska rekao je da je oko 6.000 migranata, uključujući oko 1.500 maloljetnika, doplivalo u Ceutu u ponedjeljak i utorak. Rekao je da je oko 2.700 već poslano nazad u Maroko.\nNjegovo ministarstvo je saopćilo da Maroko prihvata sve migrante koji su vraćeni na osnovu sporazuma o readmisiji. U Ceuti su odrasli prebačeni na lokalni stadion prije deportacije, dok su maloljetnici poslani u industrijsku zgradu.


ePogledi - Mediji: Saudijska Arabija izgradila fabriku balističkih raketa\nMediji: Saudijska Arabija izgradila fabriku balističkih raketa\nAmerički list Washington Post izvještava da satelitski snimci ukazuju na to da je Saudijska Arabija izgradila svoju prvu fabriku balističkih raketa, prema stručnjacima za oružje i analitičarima fotografija, rekavši da to pokreće pitanja "o sve većim vojnim i nuklearnim ambicijama Kraljevine pod vladavinom prestolonasljednika Mohammada bin Salmana".\nList pojašnjava da se sumnjivo postrojenje nalazi u raketnoj bazi u Al-Watahu, u blizini glavnog grada Rijada, ali da se iz satelitskih snimaka nije moglo zaključiti je li objekat završen ili funkcionalan.\nAmerički list navodi da su pokušali doći i do zvaničnog saudijskog ili američkog komentara o satelitskim snimcima, međutim, glasnogovornik saudijske ambasade u Washingtonu odbio je komentirati prirodu objekta u raketnoj bazi.\nBin Salman 'najavio' nuklearnu bombu\nPentagon, State Department i Centralna obavještajna agencija (CIA) također su odbili dati komentar, navodi list te dodaje da su i kineska i pakistanska ambasada u Washingtonu također učinile isto.\nAko bude operativna, sumnjiva fabrika u raketnoj bazi u Al-Watahu omogućila bi Saudijskoj Arabiji da proizvede vlastite balističke rakete, smatraju vojni stručnjaci, što potiče strahove da će doći do trke u naoružavanju protiv saudijskog regionalnog rivala Irana, prenosi Washington Post.\nEksperti ističu da Saudijska Arabija trenutno ne posjeduje nuklearno oružje, tako da će oružje proizvedeno u toj fabrici vjerovatno biti konvencionalno.\nMeđutim, postrojenje za proizvodnju raketa "moglo bi predstavljati ključnu komponentu svakog eventualnog programa za nuklearno oružje u Saudijskoj Arabiji, što Kraljevini daje mogućnost da proizvede željene sisteme isporuke za nuklearne bojeve glave".\nWashington Post dodaje da nije poznato kako su Saudijci dobili tehnologiju potrebnu za izgradnju objekta, ali jedan od potencijalnih dobavljača mogla bi biti Kina.\nTakođer navodi da je saudijski prestolonasljednik, kad je bio ministar odbrane 2015, zaprijetio da će razviti nuklearnu bombu ako to učini Iran.\nUbistvo novinara Jamala Khashoggija\nList navodi da je Rijad pokušavao izgraditi nuklearnu elektranu koja bi bila korištena u mirnodopske svrhe, što su Amerikanci odbacili zbog strahova da Kraljevina ima i prikrivene ciljeve proizvodnje nuklearnog oružja.\nSjedinjene Američke Države pazile su na to da ne prodaju balističke rakete Saudijskoj Arabiji, a protivljenje prodaji oružja povećano je nakon ubistva saudijskog novinara Jamala Khashoggija, navodi Washington Post.\nMeđutim, eksperti odbacuju mogućnost da će Saudijska Arabija napraviti rakete dugog dometa i doći do nuklearnog oružja.


REGIONALNA SARADNJA I MEĐUNARODNE OBAVEZE - ANALIZE I PREPORUKE\nHome / VESTI / Knjige / REGIONALNA SARADNJA I MEĐUNARODNE OBAVEZE - ANALIZE I PREPORUKE\nEvropski pokret u Srbiji - Beograd, 2011. godine\nPreuzmite PDF / 1.8 MB\nO Nacionalnom konventu o Evropskoj uniji 2010\nNacionalni konvent o Evropskoj uniji u Srbiji (NK EU) je jedinstven projekat koji ima za cilj institucionalizaciju stalnog tela u okviru kojeg će se voditi tematski strukturirana debata između predstavnika državne administracije, političara, nevladinih organizacija, stručnjaka, profesionalnih organizacija i šire javnosti o budućem pristupanju Srbije Evropskoj uniji.\nOpšti cilj projekta je jačanje kapaciteta Srbije za proces EU integracije i stvaranje foruma za trajnu i javnu debatu o evropskoj budućnosti Srbije koja bi obuhvatila i regione u Srbiji. Jedan od ciljeva ovog projekta jeste i podsticanje otvorenog i transparentnog dijaloga između zainteresovanih strana, tako što će im se obezbediti ekskluzivne i relevantne informacije od strane stručnjaka iz datih oblasti.\nNacionalni konvent o Evropskoj uniji deluje po principu partnerstva između državnog sektora, odnosno institucija direktno uključenih u proces pregovaranja i nedržavnog sektora odnosno nevladinih organizacija, političkih partija, akademske javnosti, privrednika, medija i šire javnosti.\nNacionalni konvent o Evropskoj uniji (NK EU) se kontinuirano sprovodi od 2006. godine. U prvoj fazi svog rada, tokom 2006. i 2007. godine, NK EU je postigao zapažene rezultate, koji su predstavljeni kroz usvojene preporuke, u periodu kada se Srbija nalazila u procesu pregovaranja Sporazuma o stabilizaciji i pridruživanju.\nU 2008/2009 radne grupe NK EU su svojim Agendama pratile pojedina poglavlja budućih pregovora Srbije o članstvu u EU. Tokom druge faze, načinjen je pomak ka članstvu u EU liberalizacijom viznog režima, otpočinjanjem primene Prelaznog sporazuma i podnošenjem zahteva za članstvo u EU.\nImajući u vidu sve zahtevnije naredne faze na putu Republike Srbije ka članstvu u EU, NK EU 2010 je bio usmeren na praćenje sprovođenja prioriteta koji su jasno definisani u Evropskom partnerstvu i Nacionalnom programu integracije, a čiji je pregled jednom godišnje izlistavan u Izveštaju o napretku. Radne grupe NK EU su se, takođe, tamo gde je moguće, osvrtale na novi Ugovor o EU, Lisabonsku strategiju i ostale strateške prioritete i politike Evropske unije.\nNK EU 2010 je više bio usmeren na kvalitet donetih zakona, strategija i planova nego na prost broj. Zadržao je osnovnu funkciju – forum za javnu raspravu, o najvažnijim ili često zanemarenim reformskim pitanjima na putu ka EU, kao i mehanizam za definisanje preporuka i predloga od strane civilnog društva i poslovnog sektora donosiocima odluka.\nNK EU se sastoji od Predsedništva, koji čine eminentni, visoki zvaničnici i predstavnici nedržavnog sektora i 4 radne grupe.\nRadne grupe su imale najmanje 40 članova, a činili su ih predstavnici svih zainteresovanih grupa (državnih inicijativa, ne-vladinog sektora, profesionalnih udruženja, poslovnog sektora, medija i drugih) i interni ekspert. Analize i preporuke predstavljene u ovoj knjizi su rezultat istraživanja i diskusija u kojima su učestvovali svi članovi Radne grupe.\nProjekat Nacionalni konvent o Evropskoj uniji 2010 podržao je Fond za otvoreno društvo i USAID preko Instituta za održive zajednice, a sprovođenje projekta pomogla je i Narodna skupština Republike Srbije.


Srpska tajna služba u raljama ovejanih kriminalaca (2)\nBezbednosno informativna agencija (BIA) preživljava svoje najteže dane. Direktor Aleksandar Đorđević se odavno sprema da napusti brod koji tone. Uspeo je da zgrne milione evra, sada se povlači na rezervni položaj. Ispunio je plan da za specijalnog tužioca za organizovani kriminal dovede svog bliskog rođaka iz Čačka, advokata Mladena Nenadića. Njegovi saradnici su se toliko osilili da samostalno u Agenciji osnivaju svoje kriminalne grupe. Umesto direktora, sa Vučićem komuniciraju udvorice, koje mu podilaze, a premijer ih podržava u svemu što rade. A oni se bave isključivo kriminalom.U nekoliko nastavaka naš istraživač opisuje stanje u bezednosnim službama, koje predstavljaju opasnost po državu, građane, region...


Treba Vam sudski prevodilac/tumač?\nPokrenuli smo informativni projekat Adresar prevodilaca/tumača, kako bismo omogućili pravnim i fizičkim licima da pretraže bazu sudskih prevodilaca/tumača, kako bi lakše izabrali prevodilaca/tumača za svoje poslovne potrebe.\nTreba Vam prevodilac/tumač koji će prevesti i verifikovati tekst na engleskom, ruskom, nemačkom, španskom, italijanskom, francuskom, kineskom, grčkom, švedskom, turskom, mađarskom ili nekom drugom jeziku. Treba Vam sudski prevodilac/tumač u Beogradu, Novom Sadu, Nišu, Kragujevcu ili nekom drugom mestu u Srbiji?\nNa pravom ste mestu! Na našem portalu, nalazi se blizu 3.000 prevodilaca/tumača i kancelarija za prevodilačke usluge, sa ažurnim poslovnim i drugim korisnim informacijama. Takođe, možete pogledati koji Vam je prevodilac/tumač teritorijalno najbliži, kako ne biste gubili svoje dragoceno vreme.\nSvesni smo da je uloga sudskih prevodilaca/tumača veoma zahtevna, te ćemo se truditi da svakodnevno razvijamo ovaj informativni portal, kako bismo svakom posetiocu pomogli u potrazi za saradnikom za ovu osetljivu oblast.\nAko je pored adrese i opisa naznačena opcija “verifikovan”, to označava da su podaci tačni, potvrđeni i uređeni od strane konkretnog prevodioca/tumača.\nU polju za pretragu ukucajte ime prevodioca/tumača ili prevodilačke kancelarije i/ili izaberite mesto i dobićete listu prevodilaca/tumača pod tim imenom i/ili na toj lokaciji.


Tanjug 17. januara 2020. 12:12\nSARAJEVO – Kvalitet vazduha u Sarajevu u prvoj povini januara gori je nego u Pekingu u poslednjih 11 gdina, pokazali su uporedni podaci uzeti sa mernih stanica u tom gradu, preneo je sarajevski portal Klix.\nOd 7. do 16. januara indeks kvaliteta vazduha u Sarajevu nosi oznaku opasno, a pre samo šest dana indeks kvaliteta vazduha iznosio je čak 606.\nAmbasada Sjedinjenih Amričkih Država je na svom tviter nalogu objavila status nevladine organizacije „Eko akcija“ koja je uporedila prosek PM2,5 izmeren tokom prve polovine januara u Sarajevu u odnosu na najviši mesečni prosek izmeren u Pekingu poslednjih 11 godina.\nNajgori mesečni prosek u Pekingu u periodu 2008.-2019. je 197,9 dok je prosek prvih 16 dana januara 2020. godine u Sarajevu 212,8.\nPrema podacima mernih stanica, današnji kvalitet vazduha u glavnom gradu Bosne i Hercegovine ocenjen je kao veoma nezdrav.\nKako je izmereno danas u 11:00 sati, na području oko Ambasade Sjedinjenih Američkih Država indeks kvaliteta vazduha iznosio je 202, dok je merna stanica na Skenderiji izmerila 265. Na Bjelavama je izmereno 109, kod Vijećnice 165, dok je na Otoci indeks iznosio 179.\nPoboljšanje kvaliteta vazduha trebalo bi početi sutra, dok se čistiji vazduh očekuje 20. i 21. januara.\nIndeks kvaliteta vazduha iznad 50 smatra se nezdravim.\nU skladu s tim lekari su svim stanovnicima Sarajeva preporučili da ne izlaze iz svojih domoa.\nTakođe, savetuje se da ne provetravaju zatvoreni prostori, ne konzumirate cigarete, ne prži hrana, ne usisava i ne koristite kuhinjske krpe.\nPoruka Vučiću: Pustite Crnu Goru da sama uredi odnose sa Mitropolijom…\nSarajevo: Potukle se četiri žene na autobuskoj stanici\nSlovenački MSP savetovalo građane na oprez\nSimović: Nije Srbija gradila, ni oslobađala crkve u CG…\nBečić: Povući Zakon o veroispovesti pa iznaći rešenje za sve\nHR: Ministarstvo prosvete preporučilo otkazivanje izleta u…\nPula: 42 gimnazijalca u kućnom karantinu nakon ekskurzije\nDzaferi: Dokazao sam da Albanac nije bauk\nPoruka Vučiću: Pustite Crnu Goru da sama uredi odnose sa…\nHR: Tokom karnevala spaljene lutke istopolnog para s detetom


ITF W15 Antalya 15 Žene parovi rezultati, Tenis ITF Žene - parovi - Rezultati.com\nITF W15 Antalya 15 Žene parovi uživo, rezultati, ždrijebovi\nPOMOĆ: Nalazite se na ITF W15 Antalya 15 Žene parovi rezultati stranici u Tenis/ITF Žene - parovi sekciji. Rezultati.com nudi ITF W15 Antalya 15 Žene parovi uživo rezultate, konačne i parcijalne rezultate, ITF W15 Antalya 15 Žene parovi ždrijebove i ITF Žene - parovi poredak. Osim ITF W15 Antalya 15 Žene parovi rezultata možete pratiti preko 2000 teniskih turnira iz 70+ zemalja širom čitavog svijeta na Rezultati.com. Samo kliknite na kategoriju u lijevom meniju i izaberite vaš turnir. ITF W15 Antalya 15 Žene parovi servis rezultata je u stvarnom vremenu, osvježava se uživo.


srbijasport.net - Vesti - Superliga Srbije - Na Vošu s novim kapitenom\n30.03.2018 Vojkan Andrejić 1950\nU jednom od najzanimljivijih mečeva 29. kola Superlige Srbije, u Nišu, će sastati Radnički i Vojvodina. Debi pred niškom publikom za trenera Dragana Antića, koji će pokušati da “razdrma” ekipu domaćina nakon dva vezana poraza. Promociju pred niškom publikom će imati i mladi napadač Radničkog, Marko Mrkić, ali u ulozi kapitena tima, jer mu je novi trener Nišlija poverio tu ulogu. Da li će ove novine doneti pozitivne promene videćemo sutra, nešto posle 17 časova, kada utakmica bude završena.\nNa današnjoj konferenciji za medije, trener domaćeg tima, je pozvao na oprez, ali i ispoljio veliku samouverenost ustvrdivši da njegov tim ima kvalitet da svakog protivnika “dobije” u Nišu. Što se tiče, konkretno, sutrašnje utakmice kaže:\nGledao sam ih više puta i mislim da nas očekuje teška i zahtevna utakmica. Njihov poraz od Zemuna rezultatom 3:0 u prošlom kolu nije realan i moraćemo da budemo na najvišem mogućem nivou ukoliko želimo da zabeležimo sva tri boda. Što se tiče sastava, otprilike ga imam u glavi, mada nisam otklonio dileme oko štopera, čijim igrama i zalaganjem nisam zadovoljan. Nažalost, zbog povrede neće moći da nam pomogne Riota Noma, dok su svi ostali fudbaleri spremni da nastupe. Očekujem kvalitetan susret, pomoć niške publike, našu dobru igru i pobedu, kojom bi se za jedan korak približili našem cilju – zaključio je popularni "Recko".\nKapitenska traka oko ruke je velika obaveza, ali i veliki motiv za Marka Mrkića:\nPonikao sam na Čairu i trudiću se da igrama i ponašanjem maksimalno opravdam ovu ulogu. Pred nama je izuzetno važna utakmica, jer Vojvodina u svojim redovima ima nekoliko sjajnih pojedinaca. Mi ćemo se truditi da nametnemo naš ritam, da dominiramo na sredini terena i da uz takav pristup dođemo do željenog trijumfa- poručio je Mrkić, a sa kapitenom se složio i desni bek Radničkog Nikola Aksentijević.\nTrener gostiju, Ilija Stolica, je na poslednjem gostovanju u Nišu, doduše tada kao trener Voždovca imao “burne dijaloge” za arbitrom sutrašnjem susreta, Bojanom Nikolićem iz Kragujevca, pa je još tokom prvog poluvremena tog susreta morao da se preseli na tribine.\nU taboru Novosađana veruju da mogu da se vrate neporaženi iz Niša, a bivši igrač Radničkog, a sada u redovima Vojvodine, Lazar Arsić, o sutrašnjem meču kaže:\nU Nišu nas sutra sigurno očekuje jedna veoma teška utakmica. Radnički je ekipa koja je sastavljena od mnogo iskusnih fudbalera, koji znaju da igraju na rezultat, a ubeđen sam i da će atmosfera biti sjajna. Međutim, sve je na nama i ukoliko u utakmicu uđemo motivisani i fokusirani, sa ambicijom da pobedimo, mislim da će tako i biti. Radnički se, poput nas, bori za plasman u Evropu, ali i mi verujemo da ćemo ispuniti taj cilj i borićemo se sve dok postoji šansa za to, odnosno do samog kraja.\nUtakmica na “Čairu” počinje u 15 časova, a pomenutom glavnom sudiji, Bojanu Nikoliću, pomagaće Marko Dimitrijević i Srđan Minić.


Rad tokom vandrednog stanja - 14. Oktobar\n“U fabrici „14. oktobar“ DOO tokom vanrednog stanja rade smanjenim kapacitetom, uz primenu svih mera zaštite radnika, mašina i prostora.\nRad u fabrici prilagodli smo trenutnim okolnostima i radimo sa oko 60 odsto kapciteta, mahom za domaće tržište, vojnu industriju i standarne tradicionalne proizvode 14. oktobra, naglasio je generalni direktor Aleksandar Vasiljević.\nVeći deo repromaterijala nabavljen je pre uvođenja vanrednog stanja, tako da će proizvodnja moći nesmetano da se odvija u naredna dva meseca.\nU fabrici se primenjuju sve mere dezinfekcije, hronični bolesnici i stariji od 60 godina trenutno ne rade, svi koji mogu da rade od kuće to i čine, a topli obrok zamenjen je podelom suvog obroka uz prethodnu dezinfekciju lica zaduženih za to.\nPo rečima direktora 14. oktobra Aleksandra Vasiljevića najavljene mere Vlade Republike Srbije su podsticajne, mnogo znače i smatra da bolje i efikasnije od mera koje su najavljene u njihovim grupacijama u Češkoj i Slovačkoj. Inače u 14. oktobru zaposleno je 330 ljudi , a u vanrednom stanju fabrika radi sa 170 zaposlenih.” – Izvor RTK\n← PRAVCI RAZVOJA 14. OKTOBAR-A\nPrivreda Rasinskog okruga tokom pandemije →


U četvrtak u Briselu sastavljaju tekst konačnog sporazuma Srbije i Kosova* – Pokreni\nOčekuje se da će konačni sporazum između tkv. Kosova i Srbije biti sastavljen na sastanku dve delegacije u četvrtak u Briselu, prenosi prištinska Koha. Kljan Kosova tvrdi da će Prištinu na sastanku predstavljati Skender Hiseni, koji je imenovan za „državnog koordinatora za dijalog“.\nSkender Hiseni biće koordinator kosovske vlade za dijalog sa Srbijom, javlja Kljan Kosova večeras, pozivajući se na svoje izvore.\nDijalog Prištine i Beograda nastavljen je prošle nedelje, 16. jula, posle dvadesetomesečne pauze.\nZa četvrtak je sazvan novi susret Beograda i Prištine. Posle obnove zvaničnog dijaloga prošle nedelje kada su predsednik Srbije Aleksandar Vučić i kosovski premijer Avdulah Hoti, posle pripremnih odvojenih susreta sa francuskim predsednikom Emanuelom Makronom, potom zajedno i video konferencije sa Makronom, Angelom Merkel i zvaničnicima EU, u Briselu imali i direktan susret, sada u četvrtak se očekuju razgovori na tzv. tehničkom nivou.\nRazgovori u Briselu 16. jula\nŠto se tiče razgovora dve delegacije, očekuje se da će premijer tkv. Kosova Avdulah Hoti izvestiti u petak u 12.00 i podneti izveštaj poslanicima Skupštine Kosova.\nA dijalog između Kosova i Srbije, prema rečima Hašima Tačija, trebalo bi da se što pre okonča.\nS druge strane, Evropska unija kaže da će sastanak u četvrtak biti „na nivou eksperata“. Prema EU, oni će razmotriti pitanja o kojima su razgovarali premijer Abdulah Hoti i srpski predsednik Aleksandar Vučić na svom poslednjem sastanku 16. jula.\n„Kao što vas je visoki predstavnik EU Miroslav Lajčak obavestio posle prošlonedeljnog samita, dva lidera su se složila da intenzivno rade na nivou stručnjaka već sledeće nedelje. To će se dogoditi u Briselu. Kosovo* i Srbija su pozvani da pošalju svoje stručnjake da dalje bave pitanjima o kojima je već razgovarano na nivou rukovodstva prošlog četvrtka.\n„Nećemo deliti dalje informacije o sastanku na ekspertskom nivou“, rekla je Nabila Masrali, portparol EU za spoljnu politiku i bezbednosnu politiku.\nSkender Hiseni je član LDK i radi se o iskusnom političaru, koji je tokom pregovora u Beču sa zvaničnim Beogradom ranih dvehiljaditih bio portparol „Grupe jedinstva“, a od 2008. do 2010. i prvi „kosovski ministar spoljnih poslova“, a potom i „ministar unutrašnjih poslova“ od 2014. do 2017.\nHoti je na konferenciji za medije ranije u toku dana najavio da će uskoro imenovati „državnog koordinatora za dijalog i nacrt konačnog sporazuma za uzajamno priznavanje Kosova i Srbije“.\nOznake: beograd, Kosovo i Metohija, Pregovori, Priština, razgovori, Vučić


Bajden - padovi u zivotu neizbežni, odustajanje neoprostivo\nM. D. 16. avgusta 2016. 17:00\nŽivotni put američkog potpredsednik Džozefa Bajden, koji danas stiže u posetu Srbiji, primer je kako se u SAD, iz skromne porodice i političke baze kakva je malena savezna država Delavar, upornošću i velikim trudom može stići do političkog vrha najveće svetske sile.\nAmerički mediji pišu da je od malena naučio šta znači naporan rad, odlučnost i istrajnost, te da su ga roditelji ohrabrivali da se bori i ustane posle poraza i teških udaraca koji ga u životu nisu zaobišli.\n„Padovi u životu su neizbežni, ali je odustajanje neoprostivo“, jedna je od često citiranih Bajdenovih izjava, koju neki mediji smatraju i za njegov životni moto.\nRođen je 20. novembra 1942. godine u Skrantonu u Pensilvaniji kao prvo od četvoro dece u skromnoj porodici. Otac mu je radio kao prodavac polovnih automobila, a porodica se 1953. godine preselila iz Pensilvanije u Vilmington u malenu saveznu državu Delaver, koja će postati Bajdenova politička baza.\nBajden je tu na univerzitetu diplomirao istoriju i političke nauke da bi već u 29. godini, bez finansijskih sredstava i medijske podrške, postao jedan od najmlađih senatora u istoriji SAD.\nKao senator iz Delavera, za 36 godina Bajden je postao lider u suočavanju sa najznačajnijim domaćim i međunarodnim izazovima, kako se navodi u Bajdenovoj zvaničnoj biografiji na sajtu Bele kuće.\nKao predsedavajući Komiteta Senata za pravosuđe 17 godina, njegov rad na pitanju krivične pravde je opšte priznat, uključujući donošenje krivičnog zakona 1994. godine i zakona protiv nasilja nad ženama.\nIstiče se i da je kao predsedavajući ili član Komiteta Senata za spoljne poslove 12 godina, odigrao ključnu ulogu u kreiranju američke spoljne politike kada se bavio pitanjima vezanim za terorizam, oružje za masovno uništavanje, Evropu u periodu posle hladnog rata, kao i Bliskim istokom i Jugozapadnom Azijom.\nKao 47. potpredsednik SAD posetio je 48 država sveta, a sa višedecenijskim iskustvom u spoljnoj politici u američkom Senatu, Bajden savetuje predsednika Baraka Obamu kada je reč o međunarodnim pitanjima.\nKako se između ostalog navodi, vodeći je arhitetka američke strateške vizije Evrope kao celine, slobodne i miroljubive.\nDva puta je ulazio u trku za demokratskog kandidata za predsednika SAD – 1988. i 2008. godine, ali se oba puta povukao u početnoj fazi.\nVeliku političku karijeru, pratile su, međutim, velike lične tragedije.\nSamo nekoliko nedelja nakon izbora za senatora, u saobraćajnoj nesreći poginule su Bajdenova prva supruga Nila i njihova jednogodišnja ćerka Naomi, dok su dvojica sinova zadobili teške povrede.\nBajden je položio zakletvu za Senat 1972. nad bolničkom posteljom svojih sinova i svakog dana išao vozom iz Delavara u Vašington, kako bi što više vremena provodio sa decom. Tu praksu održao je tokom karijere senatora koja je trajala 36 godina.\nGodine 1977. oženio se sa Džil Džejkobs, predavačem na koledžu u Severnoj Virdžiniji.\nProšle godine dogodila mu se još jedna tragedija, kada je njegov najstariji sin Bo izgubio bitku sa rakom mozga i preminuo u 46. godini.\nAmerički mediji o njemu pišu da je od malena naučio šta znači naporan rad, odlučnost i istrajnost, te da su ga roditelji ohrabrivali da se bori i ustane posle poraza i teških udaraca koji ga u životu nisu zaobišli.\nNavodi se i više primera na kojima se vidi da je skoro sve u životu postigao zahvaljujući ličnom trudu i neumornom zalaganju.\nKako navodi portal „the famous people“, kao dete imao je problem sa mucanjem koji je prevazišao pamćenjem i recitovanjem dugih odlomaka pred ogledalom.\n„Kad pogledam unazad, istine radi, pravi razlog što sam išao kući svake noći je što su meni moja deca mnogo više trebala nego što sam ja njima trebao“, rekao je Bajden svojevremeno, a preneo CNN.\nKako je dodao, to nije nimalo uticalo na njegovu političku karijeru.\n„Ambicija je stvarno važna. I meni nikad nije nedostajala ambicija. Ali ambicija bez perspektive može da ubije“, rekao je on.\nDržavljani Srbije od danas mogu na Kipar uz negativan PCR


Na rukovodećim pozicijama 139 Bošnjaka, 104 Srbina i 83 Hrvata | TIP Tuzlanski Info Portal\n19:50, 4 Juli, 2012 Pregled nacionale strukture rukovodećih kadrova u ministarstvima BiH\nVijeće ministara BiH uputio je preporuku svim institucijama Vijeća da se prilikom zapošljavanja rukovodnog kadra vodi računa o nacionalnoj strukturi. U saopštenju se navodi da su ministri zaključili da se izvrši ažuriranje Pregleda i dostavi Parlamentarnoj skupštini BiH radi informisanja.\nUsvojen je i radni zaključak da se pripremi pregled nacionalne strukture za sve zaposlene u ministarstvima BiH i drugim institucijama i tijelima iz nadležnosti Vijeća ministara BiH. Na današnjoj sjednici Vijeće ministara BiH je razmotrilo i usvojilo Informaciju o utvrđenom stanju u pogledu isteka mandata predsjedavajućem i članovima Kancelarije za razmatranje žalbi.\nZaduženo je Ministarstvo pravde BiH da odmah pokrene postupak raspisivanja konkursa za izbor četiri člana Kancelarije za razmatranje žalbi, kojima je istekao mandat.Vijeće ministara je zadužilo Ministarstvo pravde da pokrene postupak izmjena i dopuna Zakona o javnim nabavama u pogledu definisanja statusa i trajanja mandata predsjedavajućeg i članova Kancelarije za razmatranje žalbi, te načina vršenja i vremena trajanja funkcije predsjedavajućeg Kancelarije za razmatranje žalbi.\n“Tokom 2011. godine, za komisije, upravne, nadzorne i druge odbore, te druga radna tijela iz nadležnosti institucija BiH ukupno je isplaćeno 2.001.020,38 KM”, navodi se u Pregledu isplaćenih novčanih naknada komisijama, upravnim, nadzornim i drugim odborima, te drugim radnim tijelima iz nadležnosti institucija BiH za prošlu godine, sa kojim se danas upoznalo Vijeće minitara BiH.\nZaduženo je Ministarstvo finansija i trezora BiH da, u skladu sa raspravom na sjednici, predloži mjere i zaključke kojima bi se redukovali izdaci za te namjene.Vijeće ministara utvrdilo je većinom glasova i uputiće u parlamentarnu proceduru Prijedlog zakona o besplatnoj pravnoj pomoći, kojim se osniva Odbor za besplatnu pravnu pomoć, kako bi svakom građaninu bio osiguran djelotvoran i jednak pristup pravdi u postupku pred sudovima, tijelima uprave i drugim tijelima vlasti.\nNa današnjoj sjednici utvrđen je i Prijedlog zakona o izmjenama i dopunama Zakona o finansiranju institucija BiH, koji će Ministarstvo finansija i trezora BiH uputiti Parlamentarnoj skupštini BiH na usvajanje, po hitnoj proceduri. Ovim se zakonom regulišu odredbe koje se odnose na servisiranje spoljnog duga BiH, posebno za vrijeme trajanja privremenog finansiranja.\nZakon jasno razdvaja privremeno finansiranje institucija BiH i servisiranje spoljnog duga BiH i propisuje da Vijeće ministara BiH donosi odluku o privremenom finansiranju, što do sada nije bilo propisano, ali jeste bila praksa. Zakonom o izmjenama i dopunama Zakona daje se mogućnost Vijeću ministara BiH da za vrijeme trajanja privremenog finansiranja donese odluku o korištenju dodatnih sredstava, koja nisu bila predviđena budžetom iz prethodne godine.


ВОЛОНТЕРСКИ СЕРВИС ЗВЕЗДАРА У НАШОЈ ШКОЛИ – ОШ "Стеван Синђелић"\nProšle nedelje, u okviru časova građanskog vaspitanja i veronauke, za učenike 7.razreda održano je predavanje na temu „Volontiranje kao dobra praksa socijalnog uključivanja, ličnog i društvenog razvoja“. O volontiranju su sa učenicima naše škole razgovarali Radmila Urošević, koordinator Volonterskog servisa Zvezdara i Miloš Petrović, član Tima za volontersku podršku građanima Zvezdare.\nPredavanje je održano sa ciljem razvijanja ideje volontiranja, promocije humanosti i solidarnosti kao vrednosti od opšteg interesa. Posebno je bilo reči o volonterskom radu mladih i mogućnostima i načinu na koji mlade generacije mogu kroz volontiranje da unaprede kvalitet svog svakodnevnog života. Predstavnici Servisa su tokom ovog interaktivnog predavanja sa učenicima i njihovim nastavnicima došli do toga da je volontiranje za mlade ljude važno zbog druženja, ličnog razvoja, sticanja iskustva za buduća zanimanja kao i brige za životno okruženje i sugrađane koji su najugroženiji.\nVolonterski servis Zvezdare ,inače, postoji već šest godina i prvi je servis ovakvog tipa koji se razvio u okviru beogradskih opština. Pomoć, podrška, radionice i edukacije koje u okviru Servisa realizuju zvezdarski volonteri dostupni su tokom cele godine.


U okviru programa MET NA BIS 2020, u periodu od 1. novembra do 12. decembra, na repertoaru će se naći četiri snimka svjetski poznatih opera.\nProgram otvara Vagnerova opera "Leteći Holanđanin". Prvi put u Metu, Brajan Terfel tumači ulogu misterioznog Holanđanina, osuđenog da zauvijek luta morima, dok je Anja Kampe odana Senta čija ga ljubav može osloboditi. U Verdijevoj operi "Trubadur", koja je na programu 14. novembra, Ana Netrebko se nalazi u ulozi Leonore, izmučene heroine, a Dmitri Hvorostovski se našao u ulozi Grofa di Lune. Slavna Pučinijeva opera "Toska", tragična priča o ljubavi, strasti, opsesiji ali i tiraniji, zlu i moći, na repertoaru je 28. novembra. Program MET NA BIS zatvara Pučinijeva opera "Madam Baterflaj" s Plasidom Domingom u ulozi Šarplesa, a publika će imati priliku da je gleda 12. decembra.\nOvogodišnji BOLJŠOJ NA BIS otvoriće balet o najpoznatijoj ljubavi svih vremena „Romeo i Julija". Vanvremenska priča Vilijama Šekspira, oduzima dah koreografijom i sjajnim uspijehom Sergeja Prokofjeva, a publika će moći da uživa u njoj 8. novembra. "Dama s Kamelijama" je na programu 22. novembra. Boljšoj je udahnuo novi život ovom tragičnom remek-djelu i Šopenovoj izvanrednoj muzici. Posljednji balet na programu ovogodišnjeg Boljšoja na bis je balet „Krcko Oraščić", 6. decembra. Uz legendarnu muziku Petra Iljiča Čajkovskog, „Krcko Oraščić" je jedan od najvećih baletskih klasika na svijetu.


Za putnike iz cijeloga svijeta, ako su vakcinisani trima dozama vakcine – više nema nikakvog ograničenja pri ulasku u Austriju.\nOd ponedjeljka, 24. januara, u Austriju će moći ući sve osobe iz svih zemalja svijeta, uključujući i one iz država s visokim epidemiološkim rizikom, bez ikakvih ograničenja i uslova ukoliko su vakcinisani trećom (booster) dozom protiv koronavirusa.\nU skladu s novom odlukom o ulasku u Austriju, 14 država i područja koja su do sada bila na listi zemalja s virusnim sojevima, izbrisano je s te liste, javila je austrijska novinska agencija APA.\nDakle, za putnike iz cijeloga svijeta, ako su vakcinisani trima dozama vakcine – više nema nikakvog ograničenja pri ulasku u Austriju.\nNovom odredbom ulazak u Austriju dozvoljen je i svim osobama koje su vakcinisane ili su prebolovale covid-19, uz obavezno predočenje negativnog PCR testa, ne starijeg od 48 sati (tzv. 2G+ pravilo).\nDo sada je za putnike s liste zemalja i područja s virusnim varijantama i visokim epidemijskim rizikom vrijedilo pravilo da mogu ući u Austriju samo ako su vakcinisani trima dozama vakcine (2 doze + booster) protiv koronavirusa, uz obavezno predočenje negativnog PCR testa.\nOdredba o ulasku u Austriju, koja je bila ograničenog trajanja do 31. januara 2022. godine, produžuje se za mjesec, odnosno do kraja februara ove godine, piše u Službenom listu, prenose austrijski mediji.


JOŠ DVA MESECA BEZ RATA KREDITA: Narodna banka Srbije odobrila dodatni moratorijum na kredite\nIzvršni odbor Narodne banke Srbije (NBS) usvojio je propise o novom moratorijumu na kredite, kojima se odobrava dodatni zastoj u otplati pozajmica svim građanima i privredi, u trajanju od dva meseca.\nDužnicima je omogućen još jedan zastoj u otplati obaveza prema bankama, odnosno davaocima finansijskog lizinga, koje dospevaju u periodu od 1. avgusta 2020. godine zaključno sa 30. septembrom 2020. godine, kao i zastoj u otplati obaveza koje su dospele u julu ove godine, a dužnik ih nije izmirio.\nPROČITAJTE: 10 NAJČEŠĆIH PITANjA O KORONI: Ovo su odgovori - Smemo li u bazen, lift, kako objasniti deci da nose masku...\n"Na prvi udar pandemije Narodna banka Srbije reagovala je efikasno i odlučno, omogućivši građanima i privredi zastoj u otplati obaveza prema bankama i davaocima finansijskog lizinga na period od tri meseca. O značaju i pravovremenosti ovakve odluke, govori činjenica da je preko 90 odsto dužnika koristilo ovu mogućnost“, istakla je guverner Jorgovanka Tabaković.\n"S obzirom na to da vanredna zdravstvena situacija i dalje traje, Narodna banka Srbije donela je odluku o pružanju mogućnosti dodatnog predaha našim građanima i privredi u otplati obaveza ispunjavajući time i zakonom definisani cilj očuvanja stabilnosti finansijskog sistema", rekla je guverner.\nPonude banaka do 31. jula, rok za odluku 10 dana\nBanke/davaoci finansijskog lizinga su dužni da fizičkim licima, poljoprivrednicima, preduzetnicima i privrednim društvima do 31. jula 2020. godine ponude zastoj u otplati obaveza (moratorijum).\nObaveštenje o ponudi banke/davaoca finansijskog lizinga će biti objavljeno na njihovoj internet stranici, a sadrži informacije o početku primene i periodu trajanja moratorijuma, obračunu kamate, načinu otplate obaveza po prestanku moratorijuma, mogućim alternativnim načinima otplate obaveza, kao i reprezentativni primer iznosa obaveze pre i nakon prestanka moratorijuma.\nKao i u prvom paketu podrške, ukoliko dužnik u roku od deset dana od dana objavljivanja obaveštenja o ponudi, tu ponudu ne odbije, smatraće se da je ponudu prihvatio.\nDužnik može da odbije ponudu o moratorijumu elektronskim putem, putem redovne pošte, telefonom ili u poslovnim prostorijama banke, i to u roku od 10 dana od dana objavljivanja obaveštenja o ponudi, ali i da odustane od primene moratorijuma tokom njegovog trajanja, zahtevajući to od banke na prethodno opisan način ili uplatom u celini dospele, a neizmirene obaveze.\nStopiranje kredita, kartica, dozvoljenog minusa\nMoratorijum se primenjuje na obaveze po osnovu kredita i kreditnih proizvoda banke (poput minusa i kreditnih kartica), kao i drugih proizvoda banke (poput obaveza po osnovu instrumenata zaštite od kamatnog rizika koji su povezani sa kreditima i/ili kreditnim proizvodima, bankarskih garancija).\nMoratorijum se ne primenjuje na obaveze za usluge platnog prometa (npr. provizija za izvršenje transakcija, naknada za održavanje računa), investicione usluge, brokersko-dilerski poslovi, usluge u vezi sa sefovima i sl.\nPosle moratorijuma veće mesečne rate\nZa vreme zastoja u otplati banka obračunava redovnu kamatu, koju će po prestanku moratorijuma ravnomerno rasporediti na preostale rate, pri čemu se period otplate produžava za period trajanja moratorijuma.\nDužnik može da zahteva i drugačiji način otplate po prestanku moratorijuma, i to - da izmiri sve obaveze koje su bile obuhvaćene moratorijumom ili da izmiri sve obaveze po osnovu redovne kamate koja se obračunavala za vreme zastoja, uz produženje roka otplate kredita za period trajanja moratorijuma.\nKada je u pitanju zatezna kamata, banka je neće obračunavati na neizmireno potraživanje koje je dospelo za vreme trajanja moratorijuma. Takođe, neće se pokretati postupak izvršenja, kao ni postupak prinudne naplate prema dužniku.


Pozicionirajte se dobro na internetu i povećajte profit - Oglasni centar Yellow Pages\nPozicionirajte se dobro na internetu i povećajte profit\nPozicioniranje na internetu bez obzira da li ste tek osnovali svoju firmu ili poslujete već godinama, u današnje vreme je veoma bitno kako bi Vas potencijalni klijenti lako pronašli i kupili od Vas ono što nudite.\nVećina ljudi u svetu, a samim tim i Srbiji koristi prečice na internetu kako bi pronašla ono što traži. Te prečice su globalni web pretrašivači kao što je Google, Yahoo… Ako se Vaš web sajt ne pozicionira dobro na pretraživačima Vi gubite oko 85% potencijalnih klijenata koji traže proizvode ili usluge koje nudite, a ti isti klijenti odlaze kod konkurencije.\nU ovakvim slučajevima preporučljivo je da optimizujete svoj sajt za pretraživače što zahteva vreme, strpljenje i mnogo novca, a krajnji rezultat uglavnom zavisi isključivo od ljudi koji Vam održavaju sam sajt. Mnogi programeri (ljudi koji Vam prave i održavaju sajt) ne vode računa o tome da li će sajt koji naprave biti vidljiv na pretraživačima jer smatraju da to nije u domenu njihovog posla a činjenica je da oni uglavnom ne znaju ništa o optimizaciji za pretraživače! Sa druge strane, sve je više kompanija koje nude SEO usluge (Search Engine Optimisation), odnosno usluge optimizacije sajtova za pretraživače ali se to u Većini slučajeva ispostavi kao preskupa investicija, pa firme (uglavnom mala i srednja preduzeća) odustaju od toga.\nUzevši u obzir gore navedene činjenice da je optimizacija sajta za pretraživače veoma dug, skup i ponekad zamarajuć posao predlažemo Vam alternativno rešenje, ono koje će Vam uštedeti vreme i novac a obezbediti rezultate koji će Vas indirektno ali veoma brzo dobro pozicionirati na internetu.\nNajbolje rešenje za efikasno Internet oglašavanje, koje će Vašu firmu dobro pozicionirati na pretraživačima i omogućiti korisnicima da steknu jasnu sliku o tome šta nudite i čime se bavite, a pri tom obezbediti prednost u odnosu na konkurenciju jeste oglašavanje na sajtu www.yellowpages.rs.\nWeb sajt www.yellowpages.rs je pravo rešenje za internet oglašavanje budući da je dobro pozicioniran na pretraživačima i samim tim jedan od najposećenijih sajtova u Srbiji. Ovo smo postigli dobrom optimizacijom sajta i konstantnim ažuriranjem sadržaja i informacija koje nudimo korisnicima pa se veliki broj firmi odlučuje za internet oglašavanje putem sajta www.yellowpages.rs.\nKontaktirajte nas, vrlo rado ćemo Vam pomoći da i Vi osetite uspeh internet oglašavanja!\nBesplatan upis firme:\nZašto se oglašavati na YellowPages.rs?


Otac i sinovi pali zbog prodaje heroina, krađa i prevara\nsreda, 24 septembar 2014 10:14\nBanjaluka - Policija je u akciji "Čistač 2" na području Banjaluke, Laktaše i Prijedora uhapsila 16 osoba zbog sumnje da su se bavile prodajem heroina, fingiranjem saobraćajnih nesreća i teškim krađama.\nKako nezvanično saznajemo, među uhapšenima je i poznati banjalučki ugostitelj Mithad Hajdarpašić, zvani Mitko (51), koji se sumnjiči u vezi sa drogom, i njegova dva sina Emir (26) i Anes (27) iz Banjaluke, koji se dovode u vezu s prevarom u oblasti osiguranja. U vezi sa drogom, pored Mithada, pali su i Aleksandar Veselić (30) zvani Šuki, Nenad Bjelajac (30), Zvonimir Stefanović (43) zvani Švabo, Miloš Dulić Ćamlija (33), Nemanja Morača (31) i Saša Gverić Gvero (32) svi iz Banjaluke, potom Bojana Praizović (18) iz Laktaša, te Prijedorčani Draško Došen (36) i Dragan Praštalo (36).\nU sklopu ove akcije, koja traje osam mjeseci, ranije su uhapšene tri osobe, i to Darko i Dalibor Matijević i Saša Barišić. Kod njih je pronađeno oko 600 grama heroina i sada se nalaze u pritvoru.\nKada je u pitanju osiguranička prevara, policija je pored braće Hajdarpašića uhapsila Banjalučane Hermina Temića (39), Aleksandru Dokić (36), Jasmina Rašaka (40) i policajca Miodraga Đ. (47). Uhapšeni policajac je rješenjem načelnika CJB Banjaluka privremeno udaljen iz Ministarstva unutrašnjih poslova RS.\nMladen Marić, načelnik CJB Banjaluka, rekao je danas da su u ovoj akciji pretresene kuće, stanovi i vozila koje su koristili uhapšeni.\n"U akciji je dosad oduzeto 647 grama heroina, 100 grama marihuane, više digitalnih vaga, telefona, SIM kartica, dva pištolja, automatska puška i 114 predmeta koji potiču iz provala, a koje takođe stavljamo na teret uhapšenima", istakao je Marić. Kako kaže, radi se o provalama u kuće i stanove, gdje su uzimali tehničku robu, televizore, računare, fotoaparate i drugu robu. On je pojasnio da su došli do saznanja da su počinjene i prevare u oblasti osiguranja, pa su i to realizovali.\n"Oduzeta su dva vozila iz te saobraćajne nesreće za koju sumnjamo da je fingirana i poslužiće kao dokaz", istakao je načelnik.\nPrema nezvaničnim informacijama, Mitko, vlasnik poznatog ugostiteljskog objekta "Slap", povezan je s prodajom heroina, koji nije lično prodavao, nego je uzimao određeni procenat od drugih dilera. Tokom pretresa porodične kuće Hajdarpašića u naselju Kočićev vijenac policija je oduzela vozilo BMW 3 kabriolet.\n"Policajci sumnjaju da su uhapšeni fingirali saobraćajnu nesreću u kojoj su učestvovali pomenuti BMW i mercedes, te su na osnovu toga iz osiguranja naplatili oko 15.000 maraka", rekao je naš izvor.


Paketići od bajkera za mališane na Dečjoj hematoonkološkoj klinici | Giving Balkans\nBajkeri će ponovo obući kostim Deda Mraza i ove godine pozdraviti mališane iz dvorišta klinike i poželeti im srećne praznike i tako im ulepšati dane provedene na lečenju, prenose Niške vesti.\nPoželeli smo da napravimo paketiće deci sa hematoonkološkom odeljenju u Nišu, jer znamo kako ono što je unutra može da odagna bol, donese osmeh i iskrenu dečju radost. Lutkica, pidžamica, čarapice, plastelin, knjiga sa nalepnicama, edukativna knjiga, novogodišnji ukrasi, mekano ćebence, labelo… Potrebna nam je pomoć da ovo realizujemo zajedno, poručuju iz MC Road Guardian.\nHumanitarne Nišlije svoje darove mogu da ostave u „Banci dobročinstva“ u Obrenovićevoj ulici, u MC Road Guardian u Nišavskoj 18, a akcija traje do kraja decembra. Ljudi velikog srca koji nisu uz našeg grada, a žele da ulepšaju praznike mališanima mogu posalti svoje darove na adresu: Ana Kostujić Vještica, Jovana Skerlića 20a/42, 18 000 Niš.


spam | | PC Press\nU zavisnosti od toga koji telefon koristite, u aplikaciji za biranje projeva (Phone, Dialer) verovatno imate opciju Spam brojeva. Ovo je nešto što je Google implementirao sistemski kroz jednu od Android verzija, a i nemate neki od Google modela, većina proizvođača nudi neki vid zaštite od spam poziva, ili neželjenih poziva. Bilo da vas neko iz banke juri za ratu za kredit, ili vas proganja bivši momak, ili vam jednostavno traže tri minuta da pričate o “novim proizvodima koji su sad na specijalnoj akciji”, postoji mogućnost da takve brojeve proglasite za spam.\nZa sada novi Spam filteri rade na Nexus i One Plus telefonima, sa najnovijom verzijom Google Phone aplikacije, sa napomenom da je potrebno uključiti Caller ID opciju, da bi vas Google obaveštavao da li je dolazeći poziv potencijalni spam. Moguće je obeležiti broj kao da je greškom proglašen za spam, odnosno dodati bilo koji broj iz liste poziva/imenika za spam. Google će Spam pozive obeležavati drugom bojom, pa će vam već na prvi pogled biti jasno da li je dolazeći poziv spam ili ne.\nDetaljnije informacije i podešavanja možete videti na zvaničnoj Google stranici. Po svemu sudeći broj globalno postaje spam ako ga veliki broj korisnika proglasi za spam, pa je moguće da će uterivači dugova i call centri uskoro biti u ozbiljnom problemu.\nAuthor Marko NešovićPosted on 26. July 2016. 3. August 2017. Categories TechnologyTags Android, Dialer, Google, Sasa iz banke, spam\nKaspersky: Najviše spama dolazi iz Kine\nProcenat spama u ukupnom elektronskom saobraćaju drugog kvartala 2013. godine porastao je za 4,2 odsto u odnosu na prvi kvartal, i sada iznosi 70,7 odsto.\nIzvori spama u drugom kvartalu 2013. godine\nProcenat fišing mejlova opao za 0,0016 odsto i sada iznosi 0,0024 odsto, podaci su iz analize elektronskog saobraćaja kompanije Kaspersky Lab za drugi kvartal 2013. godine.\nMnogi primerci e-mail poruka sa zlonamernim prilogom bili su tokom prethodnom kvartalu adresirani na poslovne korisnike. Ove poruke su bile prerušene u automatske odgovore, poput obaveštenja o neuspeloj dostavi e-mail poruke ili obaveštenja o prispeću e-mail poruke, faksa ili skeniranih podataka.\nPrevaranti smatraju da će zaposleni brzo preći preko sadržaja ne čitajući detalje, pretpostaviti da je e-mail legitiman i otvoriti prilog, čime će aktivirati zlonamerni program.\nDržave koje najaktivnije šalju spamove su iste kao i ranije, iako se procenat neznatno promenio: Kina je smanjila spamove za 1,2 odsto, SAD za 0,9 odsto, dok je procenat spamova iz Južne Koreje opao za 3 odsto.\nAuthor Jovana MilićevićPosted on 8. August 2013. Categories NewsTags Kaspersky, spam\nSpam u junu činio 71,1 ukupnog el. saobraćaja\nPrema navodima kompanije Kaspersky Lab, u junu se procenat spama u elektronskom saobraćaju povećao za 1,4 procenata i u proseku iznosi 71,1 odsto.\nZlonamerni sadržaji pronađeni su u 1,8 odsto svih priloga mejlova, što je za 1 posto manje u odnosu na prethodni mesec.\nProšlog meseca spameri su aktivno koristili ime Stiva Džobsa, osnivača kompanije Apple. U naslovu neželjene e-mail poruke primalac je pozivan da upozna tajnu uspeha čuvenog biznismena, dok je u telu poruke bio oglas za besplatne kurseve, navodi se u saopštenju kompanije Kaspersky.\nJoš jedna od prevara spamera u junu bila je ponuda za prijem na američke univerzitete, kao i ponuda za online obrazovanje radi udobnosti korisnika. Sadržaj ovih poruka su često bili linkovi ka stranicama sa prijavnim formularima za kurs, a zanimljivo je da adrese stranica variraju od poruke do poruke i obično su napravljene na sam dan slanja spamova.\n“Spameri u junu nastavljaju da koriste poznate trikove. Konkretno, zabeležili smo nekoliko masovnih poruka koje reklamiraju kako konvencionalne tako i elektronske cigarete, prilikom čega autori koriste Google Translate uslugu za izradu spam linkova. Štaviše, spameri na kraju linka dodaju nasumično sastavljen skup slova i imena Google domena na različitim jezicima”, rekla je Tatjana Ščerbakova, viša analitičarka za spam u kompaniji Kaspersky Lab .\nJužna Koreja ostaje vodeći izvor spama upućenog evropskim korisnicima (53,3%) i njen udeo je porastao za 9,6 procenata, dok su se SAD (4,6%) i Vijetnam (3,7%) spustili na četvrtu i petu poziciju prepuštajući Italiji drugo (6,7%) i Tajvanu treće (5%) mesto. Italijanski udeo je porastao za 3,9 procenata u odnosu na maj, kada je ova zemlja bila tek na sedmom mestu.\nAuthor Jovana MilićevićPosted on 30. July 2013. 15. March 2017. Categories NewsTags Kaspersky, spam1 Comment on Spam u junu činio 71,1 ukupnog el. saobraćaja\nKaspersky: Spameri se okreću starim metodama\nPrema istraživanju kompanije Kaspersky Lab u prvom kvartalu 2013. godine, količina neželjene pošte u email saobraćaju neznatno je porasla, za svega 0,53 odsto i iznosi 66,55 odsto.\nKoličina emailova koji u sebi sadrže neželjene dodate dokumente, takođe je naznatno porasla, dostižući 3,3 odsto, dok je pojava krađe identiteta putem emaila pala za 4,25 puta i iznosi 0,0004 odsto, navodi se u saopštenju kompanije Kaspersky.\nU prvom kvartalu 2013. spameri su oživeli primenu nekada popularnog metoda, koji služi za stvaranje zvuka u pozadini, koji je poznat kao „beli tekst“ Metod podrazumeva dodavanje nasumičnih delova teksta (u ovom kvartalu to su bili delovi izveštaja) u email. Slova ovih umetaka su svetlo sive boje, na sivoj pozadini i odvojeni su od glavnog teksta reklamom i ima mnogo praznih redova između. Prevaranti očekuju da filteri za spam prepoznaju ove emailove kao biltene.\nKina (24,3 odsto) i SAD (17,7 odsto) i dalje su najaktivniji distributeri spama. Južna Koreja je na trećem mestu sa udelom od 9,6 odsto. Zanimljivo je da spam koji potiče iz ovih zemalja za cilj ima različite regione: većina spamova iz Kine šalje se u Aziju, dok se junk datoteke iz SAD-a uglavnom šalju u Severnu Ameriku, npr. najveći deo može se smatrati internim spam datotekama. Neželjene poruke iz Južne Koreje, s druge strane, pre svega odlaze u Evropu.\n„U prvom kvartalu 2013. procenat neželjene pošte u i-mejl saobraćaju oscilirao je svakog meseca. Iako je u proseku ostao praktično nepromnjen u odnosu na prethodni kvartal Očekujemo da količina spam-a ostane na istom nivou u budućnosti ili da zabeleži neznatan porast, kao razlog povećanog broja multimilionskih masovnih poruka”, prokomentarisala je Tatjana Šerbakova, viši analitičar za spam kompanije Kaspersky Lab.\n„Spameri nastavljaju da privlače pažnju korisnika porukama koje šalju: koriste poznata imena, svetske događaje ili lažna obaveštenja koja navodno šalju popularni onlajn izvori. Mnogo i-mejlova sadrži linkove koji skidaju zlonamerne programe, uključujući i alatke za sigurnosne propuste. Voleli bismo da još jednom podsetimo korisnike da ne klikću na ove linkove u i-mejlovima, čak i kada se čini poznat onaj koji vam šalje poštu. Mnogo je bezbednije da pristupite adresi ručno”\nKompletan izveštaj o spamu za prvi kvartal 2013. dostupan je na securelist.com\nAuthor Jovana MilićevićPosted on 11. May 2013. 3. August 2017. Categories TechnologyTags Kaspersky, spam\nKoličina spama u februaru porasla za 13%\nPodaci kompanije Kaspersky Lab pokazuju da je količina spama u e-mail soabraćaju u februaru porasla je za skoro 13 odsto i iznosila je 71 odsto za mesec dana, što je više od proseka u januaru ili u poslednja tri meseca 2012. godine.\nItalija je zemlja koja je bila najšesća meta zlonamerne elektronske pošte u februaru. Od ukupnog broja poruka, učešće onih koje su zaražene nekim virusom a detektovane od antivirusnih programa, porastao je na 14,4 odsto, a Italija je, posle dužeg vremena, potisnula Sjedninjene Američke Države na drugo mesto.\nLažne notifikacije iz različitih finasnijskih kompanija i dalje su jedna od najpopularnijih alatki za distribuiranje virusa putem pošte.\nJedna od najpopularnijih kompanija u čije se ime prevaranti najčešće predstavljaju je Google. U februaru, poslali su veliku količinu pošte koja sadrži ime kompanije Google, obaveštavajući korisnike da je njihova radna biografija (CV) uzeta u obzir. Primalac pošte bio je ohrabren da otvori datoteku u prilogu kako bi proverio da li je njegova biografija ispravna. Prilog je zapravo bio zip dokument, koji je sadržao virus progamiran da krade lozinke i druge poverljive podatke iz kompjutera korisnika.\nDesile su se velike promene i u geografskoj raspodeli spama. U februaru, Južna Koreja bila je glavni izvor spama koji je slat korisnicima u Evropi. Kina, koja je prethodnog meseca bila lider u spamu (3 odsto), pala je na šesto mesto u februaru.\nKompletna verzija izveštaja kompanije Kaspersky Lab o spamu za februar 2013. dostupna je na securelist.com.\nAuthor Jovana MilićevićPosted on 25. March 2013. 7. April 2017. Categories NewsTags Kaspersky, spam\nPad broja neželjenih elektronskih poruka\nUdeo spam poruka u elektronskom saobraćaju nastavlja svoj postepen pad u junu, i dva odsto je manji nego što je bio u maju. Istovremeno, primenjene su nove tehnologije koje koriste spam poruke da bi zarazile kompjutere korisnika. Početak sezone odmora, na primer, obeležen je masovnim slanjem lažnih hotelskih rezervacija koje su stizale zajedno sa štetnim atačmentima. Korisnici bi trebalo da budu posebno oprezni kada rezervišu putovanja preko interneta i da imaju na umu da nijedna ozbiljna agencija neće slati potvrdu rezervacije u obliku zipovanog fajla.\nDonedavno, spameri su aktivno koristili trikove socijalnog inženjeringa koji su podrazumevali slanje štetnih kodova u prilogu elektronske poruke koji navodno sadrži sliku devojke koja želi da bude prijatelj primaoca poruke. U junu se pojavila nova verzija ove prevare, kojom je prećeno primaocu da će protiv njega biti preduzete pravne mere za postavljanje fotografija na internet bez saglasnosti vlasnika fotografije. Sporne fotografije su navodno bile u prilogu elektronske poruke u formi zipovanog fajla. Još jedan trik u vezi sa fotografijama pojavio se ovoga meseca. U pitanju su bila lažna obaveštenja u vezi sa kaznama za saobraćajne prekršaje. Fajl u prilogu poruke predstavljan je kao skup inkriminišućih fotografija koje je snimila nadzorna kamera, a zapravo je u pitanju bio štetni program.\nEuro 2012 na meti spamera\nVerovatno najpopularniji događaj meseca bilo je Evropsko fudbalsko prvenstvo koje je trajalo celog juna. Spameri nisu mogli da odole da ne iskoriste pažnju usmerenu ka ovom događaju, te su čak početkom godine počeli da šire masovne elektronske poruke u vezi sa fudbalskim prvenstvom Euro 2012. Pored ranijih ponuda za kupovinu karata za fan zone i ponuda za najam stanova u gradovima gde su održavana prvenstva, u junu su se pojavili spamovi koji su reklamirali fudbalske sajtove posvećene turniru.\nIzvor spama po zemljama\nUdeo svih spamova poslatih iz Kine Evropljanima uvećan je za gotovo 50 odsto u poređenju sa prethodnim mesecom. Među vodećim distributerima spama u evropskom regionu izdvajaju se dve zemlje, Italija (1,5 odsto) i Nemačka (0,91 odsto). Više od polovine svih spam poruka distribuiranih u Evropi i dalje dolazi iz Azije.\n„Proporcija spam poruka u ukupnom elektronskom saobraćaju nastavlja da opada drugi mesec zaredom. Pad od dva do tri odsto možda ne zvuči mnogo, ali može biti pokazatelj većih promena,” rekla je Maria Namestnikova, viši analitičar za spam u kompaniji Kaspersky Lab. „Leto je mirno godišnje doba u pogledu poslovnih aktivnosti, kada količina spama opada zajedno sa ukupnim obimom elektronskog saobraćaja. Zbog toga će samo značajno smanjenje obima neželjene elektronske pošte voditi do primetnog pada u udelu spama u ukupnom elektronskom saobraćaju.”\nSveobuhvatnu verziju spam izveštaja za jun 2012. možete pogledati na Securelist.com.\nAuthor Aleksandra ŠakićPosted on 24. July 2012. 3. August 2017. Categories TechnologyTags Antivirusi, Kaspersky, neželjena pošta, Softver, spam, Virusi, Zaštita


Građani Sarajeva su na lokalnim izborima glasajući protiv bošnjačke Stranke demokratske akcije (SDA) rekli ne korupciji i nepotizmu, a i građani Banje Luke su pokazali da su nezadovoljni autokratskom vladavinom SNSD-a u entitetu Republika Srpska, piše danas austrijski dnevni list Der Standard, prenosi Beta.\nU analizi pod naslovom “U Bosni i Hercegovini kažnjen etnički svetonazor”, list piše da je “bošnjačko-nacionalistička SDA na lokalnim izborima u Sarajevu zabilježila ogroman gubitak glasova” i da su se “građani izjasnili protiv decenijama prisutne korupcije i nepotizma” i protiv partije koja je “pod vodstvom Bakira Izetbegovića u prvom redu klijentelistički orijentisana” i nema “gotovo nikakve vizije i reformske programe”.\nDer Standard piše da je u sarajevskoj općini Centar kandidat progresivno građanske i multietničke Naše stranke, po ocijeni lista “jedine reformske i evropskim vrijednostima privržene stranke”, Srđan Mandić, dobio tri puta više glasova od kandidata SDA, i da je njegovim izborom ta općina “istakla i znak modernosti, pošto Mandić ne nosi muslimansko ime”.\n– Građani općine Centar pokazali su tako da je za njih podjela ljudi po imenima, takozvanoj etničkoj pripadnosti ili vjerskoj pripadnosti u svjetlu društvenih izazova nevažna – ocijenio je Der Standard.Bečki dnevnik piše da je do sada dominantna SDA simbol jednog sistema koji još uvijek u velikoj mjeri daje pečat Jugoistočnoj Evropi.\n– Mnogi građani vjeruju da pripadnost određenoj etničkoj grupi, koja se poistovjećuje i sa vjerskom pripadnošću, treba da određuje njihov život. Takvo razmišljanje je nastalo u 19. vijeku i dominira politikom ne samo u BiH, već i u Srbiji – piše dnevnik.\nDer Standard navodi i da će u Banjoj Luci gradonačelnik postati mladi opozicioni političar Draško Stanivuković, koji se “proteklih godina hrabro zalagao za više demokratije i transparentnosti u Republici Srpskoj, kojom autokratski vlada SNSD” Milorada Dodika.\n– On (Stanivuković) je 2018. godine bio dio protestnog pokreta ‘Pravda za Davida’, čiji je cilj bio uvođenje vladavine prava, i oštro je kritikovao autoritarno postupanje člana Predsjedništva Bosne i Hercegovine Milorada Dodika. Istina, i Stanivuković je sam nacionalista, pojavljivao se sa zastavom ekstremno desnog četničkog pokreta i pansrpski je orijentisan – zaključuje austrijski dnevnik, prenosi Beta.\nPrevious article Kakav je ovo lik: Momak 97. godište automobilom bježao policiji na magistralnom putu M-17!\nNext article Teška nesreća u BiH: Poginula žena\nNa fotografijama se može vidjeti izgorena plastika i paljevina, što je možda i dovelo do gašenja plamena\nHibić je četiri sezone nastupao za Atletico i odigrao preko 100 utakmica\nTeška nesreća u BiH: Poginula žena


Milić:Srbija u pravu što se naoružava - Centar za evroatlantske studije - CEAS\nMilić:Srbija u pravu što se naoružava\nObjavio Tanjug 13 novembar 2020 .\nPredsednik Aleksandar Vučić i Srbija, koja se poslednjih godina naoružava, potpuno su u pravu, izjavila je direktorka Centra za evroatlantske studije Jelena Milić.\nOna je to rekla za portal Kosovo online komentarišući zahtev v.d. predsednika privremenih kosovskih institucija Vjose Osmani da EU i NATO reaguju na izjave predsednika Vučića, koji je prema njenim rečima, uporedio sukob u Nagorno-Karabahu sa situacijom na Kosovu.\n"Ako nas je išta sukob na Kavkazu naučio to je sledeće - Jermenija ima sporazum sa obe kape, znači i sa Moskvom ali samo za zaštitu na njenoj teritoriji, Nagorno-Karabah nije njena teritorija", rekla je Milić.\nPrema njenim rečima, to što je Srbija okružena NATO zemljama, ne znači da je niko neće napasti.\n"NATO se ne meša u bilateralne sporove čak i odbrambene i oružane svojih članica. Srbiju mogu da napadnu i teroristi sa Kosova i iz drugih zemalja članica NATO i ne-NATO", rekla je Milić.\n"Dobro je što NATO osporava takvu neustavnu transformaciju (KBS). Jedino što Srbija može da radi jeste da se naoružava ne kršeći ni jednu odredbu o kontroli poput aneksa Dejtonskog sporazuma, zagovarajući mir, dijalog i regionalnu saradnju u oblasti ekonomije i kretanje ljudi, robe i kapitala", rekla je Milić.\nKako je kazala, zbog bezbednosti Srba i normalnog života na Kosovu Srbija mora da jača saradnju u oblasti odbrane sa Sjedinjenim Američkim Državama, koje kako je rekla "očito imaju kontrolu nad KBS".\n"Postavljanje ministarke Anđelke Atanasković za ministarku privrede sa zadatkom da u Leposaviću razvije vojnu industriju iz Trstenika je odlična stvar", ocenila je Milić.\nMilić je ocenila i da pritisak na Srbiju da se otvori ruska vojna kancelarija u ministarstvu odbrane traži koordinirani odgovor svih zapadnih partnera i pomoć Srbiji u nemogućoj situaciji.


Bukvarević: Predložit ćemo izmjene federalnog Zakona o pravima demobilisanih branilaca i članova njihovih porodica – Zvornicki.ba\nBukvarević: Predložit ćemo izmjene federalnog Zakona o pravima demobilisanih branilaca i članova njihovih porodica\nDemobilisani borci ARBiH i HVO iz Vrčko distrikta svoja prava ostvarit će na isti mačin kao i borci ARBiH i HVO koji žive na području entiteta RS\nObjavio: Autor : I.M.\t Objavljeno Jul 7, 2020\nBrčko, 06.07.2020. godine: Federalni ministar za pitanja boraca i invalida Salko Bukvarević boravio je prethodnog dana u radnoj posjeti Brčko-Distriktu, kako bi se sastao sarukovodstvom brčanskog parlamenta i predstavnicima boračkih asocijacija Armije Republike BiH i HVO koji egzistiraju na ovom podučju.\nCentralna tema razgovora ticala se primjene zakona iz oblasti boračkih prava, posebno kada je riječ o borcima koji žive na području Brčko-Distrikta. Poseban fokus bio je usmjeren na ostvarivanje prava na „egzistencijalnu novčanu naknadu“, za pripadnike Armije Republike BiH i HVO-a, koji su mlađi od 57 godina, a koji su bez zaposlenja i bilo kakvih drugih stalnih novčanih primanja.\n„Jasno smo usaglasili stav da borci iz Distrikta moraju uživati identična prava kao i svi koji su iz ARBiH i HVO koji žive na području Federacije, odnosno da moraju biti ravnopravni. Svjesni specifičnosti ovog područja a imajući u vidu potrebe naših saboraca, kroz izmjene federalnog zakona bit će predloženo da federalna Vlada\nbudžetski pokriva boračku populaciju mlađu od 57 godina sa područja Distrikta kada je rječ o egzistencijalnoj naknadi te očekujemo razumijevanje i u parlamentu kada dođe do glasanja”, rekao je resorni ministar.\nInače, izmjene i dopune pomenutog zakona trebale bi proći kompletnu proceduru do konca tekuće godine, kako bi bile u primjeni od januara 2021. godine.\n„Veoma je važno da je prepoznata poteškoća koju zbog specifičnosti Distrikta, u ovom segmentu imaju borci ARBiH i HVO, te da će ovo pravo ići na teret budžeta Federacije, dok će Distrikt i dalje finansijski pratiti sva već utvrđena izdvajanja ze boračku populaciju na području Brčkog”, rekao je predsjednik Skupštine Distrikta Esed Kadrić.\nPodsjećanja radi, ministar Bukvarević je u petak boravio u radnoj posjeti Podrinju i borcima povratnicima u RS. Borci povratnici su također iskazali zahtjev da se kroz izmjene i dopune federalnog Zakona obuhvate i borci koji su povratnici u RS, bez obzira na godine starosti, kao i supruge umrlih demobiliziranih branioca bez primanja.\nministar Bukvarevicministar salko bukvareviczakon demobilsani borci arbih inicijativa


15 branši na jednom mjestu: Sve spremno za "Prvi regionalni festival GAST FEST" - Akta.ba\n06.03.2018. 13:59 / Izvor: Akta.ba\nSve je spremno za "Prvi regionalni festival gastronomije i ugostiteljstva GAST GEST" koji će se održati u Sarajevu od 15. do 17. marta, potvrdio je Hanis Plosko, direktor kompanije Sinkromo i organizator festivala na današnjoj press konferenciji održanoj u Domu mladih.\n"Uspjeli smo na jednom mjestu okupiti 15 različitih branši – od prehrambene, pića, tekstilnog sektora, rasvjete, namještaja, industrijskih kuhinja itd", kazao je Plosko, dodajući da će uz njihovu prezentaciju biti održani workshopovi, cooking show-ovi i razne sesije.\nPlosko je kazao da je sama ideja festivala potekla prije pet godina, dok su pripreme za njegovu realizaciju trajale oko osam mjeseci.\n"Tokom obilaska terena postalo mi je jasno da BiH može biti nosilac ove industrije. U startu smo imali dobar feedback i podršku firmi koje su sada sa nama, naših sponzora bez čije podrške festival ne bi mogao biti realiziran", istakao je on.\n"Perutnina Ptuj ove godine godine ima ozbiljnu namjeru da se širi u segmentu horeca sektora, tako da su nam se poklopile želje i namjere sa organizatorom festivala", istakao je on.\nU sklopu organizovanih cooking shoowa Perutnina Ptuj BIH organizira i takmičenje profesionalnih kuhara u pripremi raznih specijaliteta od piletine, a najbolji među njima će imati priliku da osvoji i posebnu nagradu - kamion pun robe za svoj restoran.\nOstalni sponzori festivala su također pripremili veliku gastronomsku ponudu koja će se bazirati na prezentiranju BIH proizvoda (mesna industrija Vimar), ponude distributivnih vozila koja je namjenjena isključivo hotelijerima i ugostiteljima (Porsche Sarajevo) kao i razne novitete koji postaju novi trendovi na BH tržitu.


preminuo dragan pantelic legendarni golman bolnica korona virus\nPantelić je preminuo jutros od posledica infekcije korona virusom u Univerzitetskom kliničkom centru Niš.\nJedan od najboljih golmana u istoriji jugoslovenskog fudbala je bio hospitalizovan, a u utorak i priključen na respirator, mada bitku za život nije uspeo da dobije.\nDragiša Binić i Dragan Pantelić\nMada je bio golman, deceniju proveo pred mrežom Radničkog iz Ništa, pamti se Pantelić po golovima koje je postigao - čak 29. Bio je strelac jednog od najčuvenijih golova ovih prostora, kada je iz svog šesnaesterca savladao Envera Marića, čuvara mreže Veleža.\nNakon deset godina na "Čairu" prešao je u Bordo gde je odigrao dve sezone i vratio se u domovinu, u Timok. Tamo je proveo jednu sezonu, pa prešao u svoj Radnički, a u Prvoj ligi Jugoslavije zabeležio više od 250 utakmica.\nZa nacionalni tim Jugoslavije upisao je 19 mečeva i postigao dva gola, dok je četiri puta igrao u raznim selekcijama Evrope i sveta.


Oni koji planiraju vikend na Divčibarama trebalo bi da obrate pažnju na najavu "Puteva Srbije" da će na putu Brežđe - Divčibare, na deonici Krčmar - Divčibare, do 30. juna biti obustavljen saobraćaj zbog radova na rehabilitaciji puta. Biće asfaltirano 12,5 kilometara, a alternativni putni pravac za vreme ovih radova je obilaznica trasom Mionica - Divci - Valjevo - Kaona - Divčibare. Zato računajte da će vam za putovanje u ovom periodu trebati nešto više vremena.\nAko krećete na crnogorsko primorje ili planirate kraći odmor na Zlatiboru, obratite pažnju na radove na autoputu Miloš Veliki, u tunelu Veliki Kik, između Preljine i Ljiga. Tamo je još danas na snazi izmena režima saobraćaja, pa je u toku izvođenja radova za saobraćaj zatvorena desna tunelska cev (smer ka Čačku). Saobraćaj se odvija dvosmerno kroz levu tunelsku cev.\nJoš jedna deonica na popularnoj planini biće narednih nedelja “meta” putara. Naime, na putu Sušica – Zlatibor, na Đaldovom vijaduktu, od 11. juna pa sve do 30. jula radiće se na rehabilitaciji mosta i kolovoza u zoni mosta. U zoni ovih radova, kod tunela Palisad, jedna traka je zatvorena, dok se saobraćaj odvija dvosmerno dvema slobodnim saobraćajnim trakama, pa i ovde računajte na nešto veće gužve i pripremite osveženje i pun rezervoar.\nNa deonici Takovo-Pranjani do kraja septembra će se izvoditi radovi na rehabilitaciji puta. Za to vreme saobraćaj će se odvijati naizmeničnim propuštanjem vozila.\nPutari su aktivni i na istoku Srbije, pa će se na putu Porečki most-Klokočevac, između Negotina i Kladova, sve do 1. novembra izvoditi radovi na rehabilitaciji kolovoza. Na ovoj deonici saobraćaj će se odvijati uz naizmenično propuštanje vozila i semaforsku signalizaciju.\nAko ovih dana krećete na more u Bugarsku, značiće vam informacija da je na auto-putu Niš - Dimitrovgrad, u tunelu Progon, na snazi izmena režima saobraćaja. Zatvorena je vozna (desna traka), a saobraćaj se odvija preticajnom saobraćajnom trakom, u smeru ka Nišu.\nInače, na naplatnim stanicama na autoputevima u Republici Srbiji nema dužeg zadržavanja vozila. Ipak, treba imati u vidu da vikend uvek donosi nešto veću frekvenciju saobraćaja, pa je moguće da će na pojedinim deonicama biti potrebno malo strpljenja.\nIz Auto-moto saveza Srbije preporučuju da po ovako toplom vremenu uvek u kolima imate dovoljno vode i da pre polaska na put proverite ispravnost klima uređaja. Takođe, vozačima savetuju da izbegavaju putovanje u najtoplijem delu dana, osim ako to nije neophodno, kao i da prave češće pauze za odmor i osveženje.\nBruto domaći proizvod Evroazijske ekonomske unije (EAEU) porašće za 3,8 procenata u 2021. nakon pada od 2,9 posto prošle godine, izjavila je danas Ija Malkina, pomoćnica predsednika Evroazijske ekonomske komisije (EEC).


ANALIZA BLOOMBERGA: EVROPA I SAD NE SMIJU PREPUSTITI BALKAN PUTINU - Jedinstvena Bosna i Hercegovina\nDobre vijesti na Balkanu nepoželjne su za Putina, jer znače jačanje veza tog regiona sa zapadnom Evropom, piše u tekstu.Bloomberg tvrdi da je Putin pomogao Miloradu Dodiku da pobjedi na izborima\n"Za Vladimira Putina, međutim, sve to su neželjene vijesti, odražavajući, kao što čine, stabilizaciju Balkana i jačanje njegovih odnosa sa Zapadnom Evropom. Ruski predsjednik smatra da je to što zapadne zemlje prigrljuju Balkan dio napora da se okruži Rusija i liši svog mjesta svjetske sile. Moskva zato čini sve napore da stane na put tome", tvrdi Bloomberg.\nBloomberg, naime, tvrdi da je Putin pomogao Miloradu Dodiku da pobijedi na izborima i da dobije jedno od tri mjesta u Predsjedništvu BiH time što se sastao sa njim uoči izbora, da je ruska hakerska grupa Fancy Bear navodno pokušala da izvrši sajber napad na crnogorsko Ministarstvo odbrane, te da je "ruska kampanja širenja dezinformacija" pomogla manjoj izlaznosti na referendumu o imenu Makedonije.\nBloomberg, međutim, ocjenjuje i da je Evropa "nenamjerno ojačala uticaj Rusije držeći balkanske zemlje u limbu zbog članstva u EU".\nBloomberg tako podsjeća da je francuski predsjednik Emmanuel Macron nedavno rekao da bi bilo kakvi izgledi za proširenje EU-a trebalo da se odgode na neodređeno vrijeme dok ne dođe do "produbljenja i boljeg funkcionisanja Evropske unije".\nAgencija ocjenjuje i da je američki predsjednik Donald Trump samo pogoršao stvari ranije ove godine kada je Crnogorce nazvao "veoma agresivnim" narodom, čime je i doveo u pitanje da li bi SAD trebalo da brane tu članicu NATO-a od eventualne invazije.\n"Konačno, ne treba potcjeniti značaj zvaničnih posjeta visoko pozicioniranih evropskih i američkih zvaničnika. U borbi protiv ruske propagande, svaki vid moralne podrške Zapada je veoma koristan. Kako bi nastavio napredak ka miru i stabilnosti, Balkanu trebaju uvjerenja da ih Evropa i SAD neće ostaviti ranjivim na Putinove manipulacije", zaključuje Bloomberg.


Mnogi su oduševljeni Sekinim potezom, te joj u velikom broju ostavljaju pohvalne komentare za kreativnost i ideju, a pevačica ne krije koliko je srećna i ispunjena zbog toga.\n- Uživam u radu na dečijim pesmama. To me opušta i zabavlja. Dobre su reakcije na sve pesme koje smo objavili. Kako bi roditelji proveli više vremena sa decom u kući, napravila sam i filtera da bi se zabavljali i uživali u zajedničkim trenucima - rekla je Seka za "Blic".\nA u nastavku pogledajte i poslušajte kako Seka Aleksić peva pesme za decu:\nSEKA KIDS - ZUBIC VILA - TOOTH FAIRY


pink.rs | Predsednik FSS Kokeza: Izviniite za debakl u Ukrajini, podržimo našu reprezentaciju u meču protiv Litvanije\nPredsednik FSS Kokeza: Izviniite za debakl u Ukrajini, podržimo našu reprezentaciju u meču protiv Litvanije\nPredsednik Fudbalskog saveza Srbije (FSS) Slaviša Kokeza na današnjoj konferenciji za medije u Staroj Pazovi zamolio je da svi podrže naš tim u utakmici protiv Litvanije, jer tako možemo izboriti plasman u finale EP.\nKokeza je rekao da se izvinio zbog debakla i loše utakmice u Ukrajini i naglasio je da misli da dobar deo odgovornosti ima i rukovodstvo FSS na čelu sa njim.\n-Ovo što je bilo u Ukrajini više ne sme da se ponovi, ovi fudbaleri koji su ovde su najbolje što Srbija ima, i mislim da oni svi moraju da da ginu na terenu i da daju sve od sebe jer su nacionalni dres i grb Srbije svetinja - rekao je Kokeza i zamolio sve da da pruže podršku igračima i stručnom štabu kako bi da pobedili Litvaniju i da bismo izborili plasman na EP.\n-Verujem da naši fudbaleri to mogu da urade. Sastanak izvršnog odbora će se održati u sredu održati i videćemo kakve ćemo odluke doneti - najavio je Kokeza.\nDa posetimo, fudbalska reprzentacija Srbije je doživela debakl od Ukrajine 5:0 u kvalifikacijama za Evropsko prvenstvo.\nOvo je bio najteži poraz Srbije od osamostaljenja 2006. godine. Srpski tim je bio potpuno nemoćan u Lavovu.\nSledeću utakmicu naša reprezentacija igra u ponedeljak (10. jun) od 20.45 sati protiv Litvanije, takođe u kvalifikacijama, i to pred praznim tribinama usled kazne zbog ponašanja publike na prošlogodišnjem meču Lige nacija sa Crnom Gorom.


Izvjestilac UN-a: “Assange ima simptome psihološkog mučenja” – Haber.ba\nOsnivač WikiLeaksa Julian Assange ima “sve simptome psihološkog mučenja” kojima je godinama izložen, izjavio je danas u Ženevi izvjestilac Ujedinjenih nacija o torturi koji je zajedno sa ljekarima posjetio Assangea u zatvoru.\nJulian Assange - National Review\n“Progon Juliana Assangea mora sada da se završi”, rekao je Nils Melzer, nezavisni stručnjak UN-a i profesor međunarodnog prava.\nOtkako je WikiLeaks objavio povjerljive američke dokumente 2010. godine, pokrenuta je “nemilosrdna i neumoljiva kampanja zastrašivanja i klevetanja protiv Assangea”, ne samo u SAD-u, već i u Velikoj Britaniji, Švedskoj i odnedavno u Ekvadoru, rekao je Melzer.\nIzvjestilac UN-a, koji je rekao da govori u sopstveno ime, posjetio je 9. maja Assangea zajedno sa ljekarskim stručnjacima specijalizovanim za žrtve torture.\nMelzer je rekao da je nakon detaljnog ljekarskog pregleda ocijenjeno da je Assangeovo zdravlje “ozbiljno ugroženo zbog neprijateljskog okruženja koje traje nekoliko godina”.\n“Assange pored fizičkih tegoba ima sve tipične simptome dugotrajnog izlaganja psihološkoj torturi, a to su hronična anksioznost i jake psihološke traume”, rekao je Melzer i dodao da je Assange godinama izložen “teškim oblicima okrutnog, neljudskog i ponižavajućeg ponašanja” prema njemu.\nAsange je 11. aprila izbačen iz ambasade Ekvadora u Londonu u koju se sklonio 2012. godine i britanska policija ga je odmah uhapsila, nakon čega je osuđen na 50 sedmica zatvora zbog kršenja uslova puštanja na slobodu.\nSAD traži izručenje Asangea, koji se suočava s ukupno 18 tačaka američke optužnice i sa višedecenijskom kaznom zatvora ukoliko bude osuđen.\nTeme:Julian Assange, mučenje, Nils Melzer, UN, Wikileaks